
Vrou lyk d 
skielik jonger 


Mev. Mitchell van Pretoria vertel 
hoe sy haar man verbaas het deur 
oënskynlik al hoe jonger te word. 
Die afgelope maande het ek 
prikkelbaar, vergeetagig en ge- 
spanne geword — en my voor- 
koms het begin agteruitgaan!” 
sê mev. Mitchell. ,,Dit het my so 
neerslagtig laat voel dat ek my 
apteker geraadpleeg het, en hy 
het toe voorgestel dat ek Salusa 
45 probeer. 

Ek het— maar omdat ek gedink 
het dat my man my daaroor sou 
terg, het ek dit geheim gehou. 
n Paar maande later was ek 
weer piekfyn. My gelaatskleur 
het verbeter en my hare het weer 
geblink, en klem dingetjies soos 
my naels wat nie meer gesplits 
het nie, het my beter laat lyk en 
voel as in jare. My man kon nie 
verstaan hoekom ek skielik 
Jonger gelyk het nie! Toe kon ek 
my gehem nie meer vir myself 
hou nie. Natuurlik gebruik my 
man nou ook Salusa 45.” 


LEWENSLUS VIR DIE MIDDELJARE 


METABOU ACTIYATOR 


NEW VIGOUR FOR THE MATURE YEARS 


Beskikbaar by alle apteke. 

KIEKIE OF NEGATIEF 

Posbus 177 — Krugersdorp 

AS u van iets beter 
as ons nuwe polis hoor, 
laat weet ons asseblief. 


Dis hoogs onwaarskynlik dat ons van u sal 
hoor in die verband. Die redes is duidelik. 
Ons is spesialiste op die gebied van begraf- 
nisversekering. En die ondervinding wat 
AVBOB die afgelope vyftig jaar opgedoen 
het, het verseker dat ons die beste voordele 
vir u gesin in ons nuwe Versekeringsplan 
88 ingebou het. 


TEEN `N ABSOLUTE MINIMALE PRE- 
MIE KRY U ONDER MEER DIE VOL- 
GENDE EKSKLUSIEWE VOORDELE: 


* Begrafnisdienste van die hoogste waarde 
en gehalte. 


* Outomatiese opbetaling van polis in geval 
van permanente arbeidsongeskiktheid of 
afsterwe van die polishouer. 


`n Korting van 16% op premies wat jaar- 
liks vooruitbetaal word. 


`n Verdubbeling van die kontantwaarde 
van R300 indien die intekenaar of `n 
afhanklike van 14 jaar of ouer deur `n 
ongeluk te sterwe kom. 


* Volledige gesinsdekking. 


Wanneer u versekering gesels met AVBOB 
weet u u gesels met deskundiges wat ingestel 
en toegerus is om slegs die puikste begrafnis- 
versekeringsplanne aan te bied. 


Ons landwye diensnetwerk verseker ook dat ons 
oral binne maklike bereik is. 

Gesels met AVBOB en voorsien in u gesin se 
versekeringsbehoeftes. 


Lid van 
die Afrikaanse Verbondgroep 

1972 — OUO VADIS? 


Volgens die bekende legende het die apostel 
Petrus vir die vervolgings uit Rome gevlug om sy le- 
we te red. Maar op sy weg is hy deur die gekruisig- 
de, maar opgewekte Heerontmoet en die vraag is 
hom gestel: Ouo Vadis? wat beteken: Waarheen 
gaan jy? 

Ons staan op die drumpel van die nuwe jaar, 
1972, en dit is goed dat aan ons en aan die kerk 
asook aan die mensheid as sodanig die vraag gestel 
word: Ouo Vadis? Waarheen gaan jy? 


Om hierdie vraag na waarheid te beantwoord 
sal ons eers 'n blik moet werp op die hede en eers 
die vraag moet beantwoord: Wat hou die hede vir 
ons in? Waarmee hou die mensheid hom besig? Wat 
is sy besieling, wat is sy koers? Wat is sy denke, sy 
filosofie? 

Die jare sewentig en een en sewentig kan be- 
stempel word as krisisjare. In die internasionale 
politieke lewe is daar die een krisis na die ander. 
Op die gebied van die kerk en teologie is daar kri- 
sisse in die Westerse wêreld. 


Wat vir eeue gegeld het as onomstotelike ge- 
loofsekerhede word sonder meer verwerp as uitge- 
dien, as ouderwets. Kardinale stukke van die kerk- 
like leer word uitgelos as nie ter sake nie soos die 
historisiteit van Adam en Eva, die opstanding, sonde 
en versoening van sonde. In die prediking word God 
verdring deur die sogenaamde mondige mens, die 
liefde tot God gaan op in medemenslikheid, die vry- 
heid wat God skenk word ingeruil vir losbandigheid 
vermom as vryheid, Christus, die Verlosser van 
sonde, word voorgestel as 'n rewolusionêr, 'n leier 
teen die bestaande orde. Daar word gesê, en selfs 
vanaf sommige kansels, dood is dood. Alles sou dan 
eindig by die graf. Dit alles en nog veel meer moet 
gesien word as vrug van die teologiese denke dat 
God dood sou wees. 

Ouo Vadis? 

Waarheen vaar hierdie humanistiese koers? Dit 
lei weg van die evangelie, wat predik van verlossing 
deur die bloed van die kruis. Hierin gaan die voor- 
standers van die teologie van die rewolusie die kerk 
voor en in hierdie rigting lei die Wêreldraad van 
Kerke. Dit bring verontrusting by talle leidene figure 
in sommige Westerse kerke. Dit is bv. die geval in 
Nederland wat op die voorgrond staan in hierdie 
humanistiese rigting. Blaai om 

1972—OUO VADIS? 


| Van vorige bladsy 


Hierdie verontrusting kom bv. voor in die drie 
grootste Nederlandse kerke, die Roomse, die Gere- 
formeerde Kerke en die Nederlandse Hervormde 
Kerk. In elkeen van hierdie kerke is daar 'n komitee 
of vereniging van verontrustes gestig, wat beswaar 
aanteken teen die onbybelse verpolitiekte prediking 
wat die kern van die evangelie verloën. 

Die jongste hiervan is 'n ,,Getuienis” onderteken 
deur prof. dr. G. P. van Itterzon, en die professore 
H. Jonker, G. C. van Niftrik, W. C. van Unnik, Th. C. 
Vriesen en Bakhuizen van den Brink en dertien ander 
waaronder predikante en ander verontrustes oor die 
sorgwekkende toestand van die kerk. 

Hierdie ondertekenaars sê: ,,Die nood is ons op- 
gelê.” Hulle is besorg daaroor dat op baie plekke die 
prediking voorkeur gee aan die twyfel bo die seker- 
heid, aan die diskussie bo die leer van die kerk, aan 
menslike opvattings bo die getuienis van die Heilige 
Skrif en aan skeptisisme (twyfelsug) bo die duide- 
like onderrig in die waarheid van Christus. 

Die ondertekenaars verwerp die pogings om die 
geloof te laat saamval met 'n ideologie van die re- 
wolusie, want so skryf hulle: ,,Die heil van God kom 
nie tot ons deur die ewolusies en rewolusies van die 
geskiedenis nie, maar in en deur die heilshandele 
van God.” 


Hulle teken verset aan teen die moderne sonde- 
leer, wat die sonde in die eerste plek in die politieke 
en maatskaplike strukture soek en spreek dit as 
hulle diepe oortuiging uit dat die kerke in hierdie 
tyd nie leeg loop, omdat die prediking so ortodoks 
of onverstaanbaar sou wees nie en omdat die pre- 
diking so weinig met die probleme van ons tyd re- 
kening sou hou nie, maar omdat die prediking hom 
alleen en uitsluitend met die probleme besighou en 
nie of slegs swak verkondig wat in alle tye die rots 
van behoud van die mens was en is. 


Ouo Vadis? Waarheen? 


Waarheen moet die kerk in die jaar 1972? Moet 
die kerk in ons land saam loop met die humanistie- 
se vaart van die Westerse kerke? Maar hierdie vaart 
koers nie in Bybelse rigting nie, maar na verdere ver- 
wêreldliking, wat die kerk ryp sal maak vir die groot 
wêreldkerk van die antichris. 


Op die vraag van Petrus: Waarheen? ,,Here, na 
wie toe sal ons gaan?” is daar vir die kerk net een 
antwoord: ,,Na U toe, want U alleen het die woorde 
van die ewige lewe. En ons het geglo en erken dat U 
die Christus is, die Seun van die lewende God.” 

— Joh. Dreyer. 





BEVORDERING MET 'N KRUIWA 


Die gesegde: lemand het met 'n kruiwa sy pos 
gekry, wat hy eintlik nie verdien het nie, is in die 
Afrikaanse taal goed bekend. Die praktyk egter om 
'n vriendjie te stoot bo ander wat beter gekwalifi- 
seer is, is 'n wêreldwye verskynsel. Dit kom bv. ook 
in Nederland voor. Die volgende staaltjie is tiperende 
voorbeeld daarvan: 

Daar moes 'n Nuwe Testamentikus aan die ryks- 
universiteit van Utrecht benoem word gedurende die 
eerste kwart eeu. Dit was tydens die dr. Abr. Kuy- 
per-regime. Sy antirewolusionêre party was aan die 
bewind en wou graag net ortodokse professore ook 
aan die opleiding van Hervormde predikante laat be- 
noem. 

Dr. A. W. Bronsveld, dosent in Utreccht, en 
bestryder van die strewe van dr. Kuyper, se skoon- 
seun, dr. J. A. C. van Leeuwen, het ook in aanmerk- 
ing gekom, nie omdat hy die bekwaamste kandidaat 

was nie, maar omdat hy van die uiters regse vleuel 
van die Hervormde Kerk was. Uit die kring van dr. 
Kuyper se party het hy dus goeie kruiwastoters ge- 
had, en hy is benoem. 


Die volgende oggend loop een van die Utrechtse 
predikante dr. Bronsveld skoonvader van die be- 
noemde dr. van Leeuwen, raak en wens hom geluk 
met die benoeming met die woorde: 


,Van harte geluk, doktor, dat dit die Heer be- 
haag het om u skoonseun as professor te laat be- 
noem.” 


Soos 'n koeël uit 'n geweer kom die vinnige 
spontane antwoord van dr. Bronsveld: Pardon kol- 
lega, u vergis u. Dit het nie die HEER behaag om my 
skoonseun te laat benoem nie, maar dit het die here 
behaag om hom te benoem.” 

— Joh. Dreyer. 
n] 





DIE SOETDORINGBOOM 


As u hierdie Hervormer lees, kan 
lesers oor feitlik ons hele land buite 
rondkyk en @rens sal 'n Soetdoring- 
boom geel in blom staan. Hierdie foto 
op die plaas Brandhoek aan Vaalrivier 
naby Leeudoringstad geneem kan 
net so wel op 10,000 ander plekke ge- 
neem wees. 

Die ou bekende dra die wetenskap- 
like naam van Acacia karroo Hayne 
hoewel hy natuurlik nie beperk is tot 


die Karroo nie. Ander name is Kaapse 
doringboom, Witdoring. Die naam 
Soetdoring is ontleen aan die feit dat 
die jong takkies, peule en blomme 
gulsig deur diere verslind word. 


Die mooi geel blomme kan dikwels 
gesien word maar veral hierdie tyd 
van die jaar. Die bekende en sterk 
geur laat by meer as een 'n heimwee 
ontstaan na die plaas en mense waar 

hy of sy so 'n boom met daardie geur 
geken het. 

Dit is 'n bruikbare boom in baie 
opsigte. Afgesien van 'n vorm van 
veevoer in skaars tye is die hout 
nuttig nadat dit 'n tyd lank onder 
water gelê het. Die bas word gebruik 
om velle te looi, die gom is al ge- 
bruik om lekkers van te maak en wie 
ken nie die bekende heuning van die 
doringboom nie. 





TERUGBLIK ...... 


Die Name van KERSFEES 


(Hierdie artikel, bedoel vir die De- 
semberuitagwe, is ongelukkig nie be- 
tyds ontvang nie. Omdat dit aktueel 
bly word dit nou geplaas en u kan 
die afgelope Kersfees daaraan meet 
by wyse van `n terugblik.) 


Kersfees is ongetwyfeld die popu- 
lêre hoogtepunt van die jaar, dié fees 
wat oor die hele wêreld deur miljoene 
mense gevier word. Ook in ons land 
heers daar met die naderkoms van 
Kersfees `n besondere atmosfeer”. 
Dit lyk of almal hierdie tyd meer 
opgewonde, vriendelik en joviaal word. 
Daar heers groot drukte in die huis 
en op straat. In die oë van die kinders 
lees 'n mens gespanne afwagting. Die 
glimlag van die winkelier is breër, sy 
handdruk fermer en sy tegemoetko- 
mendheid groter. Ook die posman dra 
swaarder aan sy possak. Al hierdie 
dinge sien ons onwillekeurig raak en 
weet dan sommer: Kersfees is weer 
op hande! 








DS. EF. BEYTELL 








Kerstyd dwing ons egter, op grond 
van alles wat ons rondom ons sien, 
om te besin oor hierdie ,,atmosfeer” 
wat daar heers. Die eerste vrae wat 
ons dan moet vra is: Is die waarde 
wat die hedendaagse mens aan Kers- 
fees heg wel in lyn met die Bybelse 
betekenis daarvan? Is die oogmerk 
van almal wat die fees vier werklik 
Suiwer? Word hierdie fees gevier in 
die regte gesindheid of moet ons 
ander beweegredes soek vir hierdie 
vrede-op-aarde-houding wat daar in 
hierdie tyd heers? Dit is duidelik dat 
'n onrusbarende toestand in ons midde 
heers, dat ons nooit met `n geruste 
gewete kan verklaar dat alles met 
ons Kersfeesviering en -vreugde pluis 
is nie. Eerder het ons in kerstyd te 
make met `n klomp ander feeste wat 
onder die dekmantel van Kersfees 
gevier word. In hierdie artikel wil 
ons dan nou ook trag om vir hierdie 
feeste name te gee. 


1. VERSKONINGSFEES. 


Hoe dikwels word Kersfees nie as 'n 
verskoning vir ons menslike ongedissi- 
plineerdheid gebruik nie! By ons werk 
word daar duidelik rem aangedraai. 
As ons maar 'n bietjie lui is in hierdie 
tyd, as ons noodsaaklike werk links 
laat lê, dan vind ons dié verskoning: 


,Dit is darm Kersfees en ons op- 
trede sal oorgesien word . . . ” Die- 
selfde geld wanneer ons in die middag 
na werk, in plaas van om huis toe te 
gaan na ons gesinne toe, agter bly vir 
'n ,,kantoorpartytjie” of `n ,,drankie 
Saam met kollegas by die werk”. Ons 
wil dus uitbreek uit die eentonige 
loop van ons daaglikse roetine. Kers- 
tyd laat ons toe om `n bietjie ,anders” 
te word en op te tree. Hieruit volg 
noodwendig die siening dat ons Chris- 
telike lewensnmorme ook maar tydelik 
laat vaar kan word. Stemmigheid en 
eerbaarheid maak dan plek vir uit- 
spattigheid, losbandigheid en balda- 
digheid. 


| 
II. RAND-SENT-FEES. 


Vir baie lank reeds staan kerstyd 
bekend vir die kooplus van die mens. 
Ons moét tog in hierdie tyd meer 
koop! Dit is tog deel van die vreugde 
van die ,,seisoen”! Ons kinders moet 
groter, beter en duurder geskenke 
kry as ons bure se kinders. Daardie 
luukse wat ons tog nooit sal kan be- 
kostig nie kan nou maar vir manlief 
of vroulief gekoop word. Hoe ons al 
ons verpligtinge in die nuwe jaar sal 
kan nakom — daaroor bekommer ons 
ons nou nie. Elke dag het buitendien 
genoeg aan sy eie kwaad. Waarom sal 
ons ons oor die dag van mêre be- 
kommer? Hoe bly en opgewonde maak 
ons die winkelier tog nie! Kyk net hoe 
vryf hy sy hande van tevredenheid! 
Kyk net hoe breed is sy glimlag! Hoor 
net die maklike terme! ,,Julle kan oor 
ses maande betaal, dan geld dit steeds 
as kontant”! 


II. DIE VERWONDERINGSFEES. 


,Wat `n heerlike fees is Kersfees 
tog nie”! Vir hierdie verwonderde 
uitroep sorg die besigheidswêreld. Met 
die grootste vindingrykheid en ver- 
beeldingskrag word die winkelven- 
sters opgemaak. Deur middel van 
sterretjies, klokkies en liggies word 
alles omtower tot `n feëland. ,Kyk 
net die Vader-krismis! Kyk sy lang 
wit baard en die groot pak geskenke 
op sy rug! Kyk net die pragtige koets 
en die takbokke!” Kan ons werklik 
ons kinders verkwalik dat hulle met 
0ë groot van verwondering en met 
neusies plat teen die venster hierdie 
skouspel betrag? Wat maak dit tog 
saak as die winkelier Kersfees net vir 
sy eie sak gebruik? Wat maak dit 
saak as hy self nie in Christus glo 
nie? Hy maak Kersfees immers vir 
ons kinders die moeite werd! 


IV. DIE FEES VAN DIE KIND IN 
DIE KRIP. 


Die gedagte van `n hulpelose baba 
wat eens in die verre Betlehem in `n 
eenvoudige krip gebore is, gryp So 
maklik die verbeelding van die mens- 
heid aan. Die mens wil hierdie kindjie 
graag vertroetel en toesing want hy 
wek sulke teer gevoelens in ons! Hy 
maak dit moontlik dat die hele wêreld 
en nie net die kerk nie, Kersfees kan 
vier. Hierdie mooi sentiment bring 
die méns op die voorgrond, die mens 
met sy begeertes na alles wat die 
genot van die oomblik kan verhoog. In 
die plek van die vleesgeworde Woord 
wat verkondig word, hoor ons die 
romantiese kersverhaal. Die eer word 
dan nie meer aan God gegee nie — 
veel belangriker is die goeie onder- 
linge gesindheid. Hierdie romantiese 
Kersfeesbeskouing steek oral sy kop 
uit: Kersoggend sit ons met stampvol 
kerkgeboue. En wat kom ons om te 
hoor? Wil ons kom hoor van die ge- 
nadige ingrype van God in 'n sondige 
en verloregaande wêreld? Nee! Mense 
wat nooit hulle voete in die kerk sit 
nie, is daar om hulle te kom verlustig 
in die mooi verhaal van die herders 
van Betlehem, die engellied en die 
Kindjie in die krip. Hulle verlustig 
hulle aan die verhaal van die wyse 
manne uit die ooste wat voor die 
Kindjie neerkniel en aan Hom hulde 
bewys en dan vir hom geskenke uit- 
haal: Goud, wierook en mirre .. 


Meer skrikwekkend nog is die soge- 
naamde ,,Carols by Candle light”. As 
'n mens kort voor Kersfees by plekke 
soos Floridameer en Dieretuinmeer 
naby Johannesburg kom, begroet `n 
besondere skouspel jou. Duisende 
brandende kerse word op die water- 
vlak weerkaats. Net soveel duisende 
mense sit gesellig in die dowwe kerslig 
op die gras. Op 'n verhogie staan die 
blaasorkes van die Heilsleer en op 'n 


ander verhogie `'n mannekoor. `n 
Predikant ,,open” die samekoms te 
midde van heelwat onordelikheid 


en wanneer hierdie ,,item” eers verby 
is, begin die skouspel eers in alle 
erns: `n Hele program van samesang 
wat hoogstens bedoel is om 'n verheer- 
liking van die kindjie in die krip te 
wees en wat in elk geval niks van 
Christus die verlosser van die wêreld 
wil sê nie, volg dan. Ook die inhoud 
van die liedere is, om die minste daar- 
van te sê, te bevraagteken. Die hele 


[7] Blaai om 

NAME VIR KERSFEES 


(1 Van vorige bladsy 


seremonie is maar weer alte duidelik 
nog 'n mense-uitvinding om die gevoel 
en die oor te streel, dit is gerig op 
die genot en die sensasielus van die 
mens. 


V. DIE CHRISTUSFEES. 


Kersfees is een van die kerklike 
feesdae en dit neem 'n besondere 
plek in, in die verkondiging van die 
kerk. Soos die lyding, kruisiging, op- 
standing, hemelvaart, ensovoorts, van 
Christus in die kerk verkondig moet 
word, so word ook die geboorte van 
Christus in die verkondiging herdenk. 
Kersfees, soos trouens ook al die 
ander kerklike feesdae is dus nie 
gebod van God nie, maar dit is `n 
aangewese geleentheid om klem te 
lê op een besondere heilsfeit. Al die 
kerklike feesdae het dus bestaansreg 
omdat, deur die viering daarvan, die 
hele Joop van die heilsgeskiedenis op 
'n geordende wyse aan die lidmaat 
van die kerk verkondig kan word. 

In die lig hiervan is dit duidelik 
dat Kersfees nooit 'n nagemaakte 
skouspel mag wees wat oorheers word 
deur allerhande dramatiese hande- 
linge nie. In hierdie fees gaan dit 
veel eerder daarom dat ons die Here 
vir sy weldade sal dank en sal bid 
om sy seën. Op hierdie dag word 
in eenvoud en duidelikheid die won- 
derlike ingrype van (God in 'n vel- 
loregaande wêreld verkondig. Jesus 
Christus, die vleesgeworde Woord, 
moet in die verkondiging op Kersdag 
dus altyd in die middelpunt staan. 
Kersfees word dus gekenmerk deur 
groot vreugde, vreugde wat gebore 
word uit dankbaarheid. Die vreugde 
wat hier heers is egter geen volmaakte 
vrede op sigself nie. Dit bly steeds 
'n heenwysing na die volmaakte 
vreugde wat nog moel kom — dié 
vreugde wat sal heers wanneer die 
gelowiges deel sal kry aan die ewige 
Koninkryk wat vir hulle weggebêre is. 

Samevattend kan ons die volgende 
sê: Die owerheid het kersdag tot 'n 
openbare vakansiedag verklaar naas 
ander nie-kerklike vakansiedae. Ver- 
der is daar baie werkgewers byvoor- 
beeld mymaatskappye wat hulle werk- 
saamhede laat voortgaan op elke dag 
van die jaar behalwe op kerklike 
feesdae. Op 'n dag soos Kersfees bied 
die owerheid en die werkgewers dus 
aan ons die geleentheid om te rus van 
ons gewone werksaamhede en om hier- 
die dag aan die diens van (God te 
wy. Ten opsigte van Kersfees geld dus 
dieselfde reël as ten opsigte van ons 
rusdagviering elke Sondag: In die 
eerste plek moet ons as gesin die 
erediens besoek. Daarna mag ons as 
gesin of familie hierdie dag dankbaar 


gebruik vir geestelike en liggaamlike 
rus en ontspannins. Ook die tyd 
wat Kersfees voorafgaan, gee vir ons 
geensins vrymag om ons aan allerlei 
onverantwoordelike uitspattighede oor 
te gee nie. Geloof is iets wat nie net 
van Januarie tot November geleef 

word nie. Dit is nie maar `n kleding- 
dit ons pas nie. Nee! Geloof is `n 
lewenswyse wat elke oomblik deur 
ons dade sigbaar moet wees, ook in 
die kerstyd! Kersfees mag dus geen 
ander naam dra as Christus fees nie. 

VAKANSIEWOONSTELLE 
WARMBAD 


— ee 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede, 
elektriese stowe, ketels en vs- 
kaste; beddegoed, kookge- 
reedskap en eetgerel word 
volledig voorsien. Brosjure 
gratis beskikbaar. 
SPA-VISTA 
VAKANSIEKOONSTELLE 
Voortrekkerweg 55, 
Pelefoon 535, Warmbad, Tvl. 

NUWEJAARSOORDENKING...... 
KAN ONS OPTREK OF NIE? 


Lees: Num. 13. 

Teks: Num. 13:30 en 31: 'Toe het 
Kaleb die volk stil gemaak teenoor 
Moses en gesê: Laat ons gerus optrek 
en dit in besit neem; want ons kan 
dit sekerlik oorweldig. Maar die man- 
ne wat saam met hom opgetrek het, 
het gesê: Ons kan nie teen die volk 
optrek nie, want hulle is sterker as 
ons. 





DS. J. P. B. VILJOEN 





Aan die begin van 'n nuwe jaar 
staan ons ook soos Israel gelaer aan 
die grense van die nuwe beloofde land 
van die toekoms. Ons stuur ook ve- 
kenners uit om die beloofde land 
te verken en rapport uit te bring. 


Israel stuur uit die twaalf stamme 
elk cen man om die land te verken. 
Nou word dit dikwels so voorgestel 
asof twee van hierdie manne helde 
was en die ander tien lafaards. Dit is 
egter nie so nie. Al twaalf hierdie 
manne was leiers en dus helde gewees. 
Hulle kry die opdrag om die land te 
verken. Dit was `n moeilike taak. Daar 
Sou moed nodig wees om die gevare te 
trotseer. Hulle bevind hulle tussen 
onbekende en vyandige volke. Daar 
is onder andere die kinders van Enak 
wat reuse was. Hulle moes dit alles 
trotseer en van die vrugte van die 
land terugbring. En ons hoor hulle het 
hulle helde-sending volbring. 


Hoe mooi is die roeping van die 
verkenners! By die skepping van die 
mens is die aarde onder sy heerskappy 
gestel. ,,Onderwerp dit en heers daar- 
oor” was die bevel van God. Maar 
alles is nie dadelik in besit geneem 
nie. Die mensheid sou seker sy doel 
gemis het en met 'n onvervulde ver- 
lange na die onbekende uitgesterf het 
as daar nie `n keurbende van verken- 
ners was, helde wat met groot moed 
en deursettingsvermoë die onbekende 
land deurvors het nie. Laat hulle in 
ons gedagtes na vore kom: ontdek- 
kingsreisigers soos Vasco da Gama, 
Bartholomias Dias, Columbus. Daar is 
vandag nog diegene wat die Noord- 
en Suidpool verken. Daar is diegene 
wat die buitenste ruimtes verken. 
Daar is ons geleerdes wat die onbe- 
kende gebied onder mekaar verdeel: 
die natuurkundiges wat die geheime 
van die natuur ontrafel, die histori- 
kus wat die wetmatighede in die gang 


van die geskiedenis blootlê, die wys- 
geer wat die samehang van die weten- 
skappe ondersoek, die letterkundige 
wat die gedagtes in kuns vaslê. So 
Sou ons kan aangaan. 


Daar is wyse manne soos `n Paul 
Kruger wat die moed het om onbe- 
kende binnelande oop te maak vir 
die beskawing. 


Hoe moet hierdie manne stry en 
worstel. Swak geeste is nie vir pio- 
nierswerk geskik nie. Daar is moei- 
likhede wat oorwin moet word. Daar 
moet geveg word om die waarheid te 
gryp. Daar moet geklim word langs 
steil paaie. Daar is teleurstellings en 
terugslae. Maar eindelik bring hulle 
die eerste vrugte aan ons wat aan 
die grense hunker. Hierdie Type 
vrugte is soos die druiwe van Eskol. 


Ons het ook ons verkemmers op 
geestelike gebied. Die mense wat 
Gods Woord ondersoek, wat die he- 
melse Kanain verken. Hulle bring aan 
ons die druiwe van Eskol, `n VOOI- 
smaak van die hemel. 


Die verkenners van Israel moet by 
hulle terugkeer verslag doen aan die 
volksvergadering. Oor die feite is 
hulle eenstemmig. Tog staan tien 
teenoor twee in verband met die 
vooruitsig om die land te verower. 
Die meerderheid praat eerste. Hulle 
toon die vrugte van die land maar dan 
wys hulle op die groot volk, die 
versterkte stede en die Enakskinders 
wat in die land is. As hulle dan goed 
en kwaad teen mekaar opweeg dan 
weeg die kwaad die swaarste. Die 
volk word moedeloos, hulle kom in 
beweging, hulle word `n opstandige 
massa. 


Kaleb hef sy hand op en maak die 
volk stil . . . ,Laat ons gerus optrek 
en dit in besit neem, want ons kan dit 
sekerlik oorweldig.” Maar hy word 
dadelik deur die meerderheid in die 
rede geval: ,Ons kan nie teen die 
volk optrek nie, want hulle is sterker 
as ons.” Hulle tel die hoofde, hulle 
reken met mense. Dit sou roekeloos 
wees om hierdie land wat sy . in- 
woners verteer te probeer verower. 
By die reuse het hulle hulleself soos 
sprinkane gevoel. Twee adviese staan 
teenoor mekaar. 


Tien van die verkenners was helde, 
maar helde sonder geloof in God en 
sy beloftes. Hulle het God uitge- 
skakel. Hulle vergeet dat God die 
land beloof het. Die tien is in hulle 
Siening van die feite nie verkeerd 


nie, maar hulle reken nie met God 
vir wie die kinders van Enak Soos 
Sprinkane is nie. Josua waarsku: ,AS 
die Here 'n welbehae in ons het sal 
Hy ons in hierdie land inbring. Wees 
net nie teen die Here opstandig nie 
cn wees julle nie bevrees vir die volk 
van die land nie, want hulle is ons 
Spys.” Geloofstaal is mannetaal. Hel 


dedom sonder geloof is nie genoeg nie. 


Ook ons word in die nuwe jaar `n 
lewenstaak opgelê. Ons ondersoek alle 
besware. Ons tel die Kanaëniete. Ons 
kyk na die vestings wat ons deurtog 
sal versper. Ons skrik vir die Enaks- 
kinders. Dan sê ons: Ons sal nie kan 
nie! 


Ons noem slegs enkele van die take 
aan ons opgedra. Ons is in hierdie 
land geplant om die evangelie onder 
die heidendom uit te dra. Ons het die 
opdrag van Jesus Christus maar ook 
die belofte daarby: ,Kyk, Ek is met 
julle tot aan die voleinding van hier- 
die wêreld”. Maar ons weeg net die 
besware. Dan is daar nog die buite- 
kerklikes van ons eie volk, daar is ons 
maatskaplike taak. Ons het te doen 
met `n jeug wat aan verdowingsmid- 
dels verslaaf raak. Daar is die vraag 
of ons ons as volk sal kan handhaaf 
met al die besluite van die V.V.O. teen 
ons, die wêreldkommunisme, `n pers 
wat afbreek. Ons sal nie kan nie! 


Maar, Goddank, daar is nog die 
minderheid wat reken met geloof en 
vertroue, reken op Hom wat roep en 
Wie se beloftes ja en Amen is. Die 
helde sonder geloof is reg: ons kan 
nie! Maar helde met geloof reken nie 
met ons klein krag nie, maar met 
die Goddelike krag. Deur die krag 
van God word 'n klein volk `n sterk 
volk, 'n oorwinnende volk, `n meer 
as oorwinnende volk deur Hom wat 
ons liefgehad het! 


U wat aan die grense van die be- 
loofde land van `n nuwe jaar gelaer 
is, sal ons u ontmoedig, u verwagtings 
in duie slaan? Ons moet u waarsku 
dat gevare dreig, dat die lewe 'n stryd 
is. Ons moet uitroep dat die bose `n 
geweldhebber is, dat ons onmagtige 
sprinkane is. Ons kan nie, maar God 
kan. ,As God vir ons is wie kan teen 
ons wees” .. . .,Want ek is verseker 
dat geen dood of lewe of enkele of 
owerhede of magte of teenwoordige 
of toekomende dinge, of hoogte of 
diepte of enige ander skepsel ons sal 
kan skei van die liefde van God wat 

Daar is geen boek in die Ou Testa- 
ment waarvan die boodskap moeiliker 
te vinde is en onder woorde gebring 
kan word as die boek Ester nie. Dit 
is `n probleem waarmee nie net elke 
huidige uitlegger worstel nie, maar 
dit hou mense al ruim twee duisend 
jaar besig. Die boek was een van 
die laastes wat vir homself `n plek in 
die kanon van die Ou Testament ver- 
kry het. Die besware daarteen in 
vroeg-Joodse kringe self het daaruit 
gespruit dat die Purimfees waarvan 
dit die oorsprong wil aandui nie in die 
Tora (die sogenaamde Wet, of Pen- 
tateug, dit wil sê die eerste vyf 
boeke van die Ou Testament) gefun- 
deer is nie. Die boek het 'n sterk 
Joods-nasionale inslag, en die vrees 
was dat die opname daarvan in die 
Joodse kanon juis die vyandskap teen 
die Jode kon versterk. Nogtans was 
dit juis hierdie onlosmaaklike ver- 
bondenheid met die volk van die 
belofte wat die deurslag gegee het 
dat dit tog in die kanon opgeneem is. 
Nadat dit ongeveer die einde van die 
eerste eeu n.C. opgeneem is, is daar 
nog tot in die derde eeu in Joodse 
kringe heftig daaroor gediskusseer. 
Dit is een van die min boeke wat 
nêrens in die Nuwe Testament aange- 
haal word nie, en volgens die manu- 
skripte vondste van @umran, het dit 
ook nie 'n plek gehad in die kanon 
van daardie Joodse sekte uit die tyd 
van Christus nie. Op sigself spreek 
hierdie laaste gevalle nie daarteen 
dat die boek `n deel was van die 
offisiële Joodse kanon nie, maar dit 
onderstreep wel die sterk ,,wêreldse” 
karakter daarvan, wat dit nie geskik 
gemaak het vir gebruik in die Nuwe 
Testament en in @umran nie. Die 
Griekse vertaling van die Ou Testa- 
ment, die Septuaginta, bevat verskil- 
lende invoegings in vergelyking met 
die Hebreeuse teks, en die bedoeling 
hiermee was seker om 'n sterker reli- 
gieuse vernis aan die verhaal te gee. 
Luther het ook nie vrede met hierdie 


boek gehad nie, wat ons kan verstaan 
vanuit sy omstandighede. Tot 1542 
het hy nog positief teenoor die boek 
gestaan, maar in die konflik met die 
Jode van sy dag het hy baie skerp 
daarteen gereageer. Hy het so vyandig 
teenoor die boek gestaan dat hy ge- 
wens het dit het liewer nooit bestaan 
nie, want dit is te Joods (,judenzen 
Zu sehr”) en bevat baie heidense ele- 
mente. Miskien moet ons Luther se 
teenkanting ook verstaan vanuit sy 
doodstryd téén die ,,werke van die 
wet” van die Roomse Kerk en 6m die 
verlossing ,,uit genade alleen”, waarin 
hy sover gekom het dat hy die Jode- 
dom en die geregtigheid van die werke 
op een lyn gestel het. 


Ons was doelbewus uitvoerig in 
hierdie inleiding om die probleme 
waarvoor die boek ons stel, te beklem- 
toon. Die inhoud van die boek is die 
volgende: Koning Ahasveros (Xerxes) 
van Persië verstoot sy vrou Vasti 
omdat sy nie tydens `n groot feesmaal 
voor sy vorste wou verskyn sodat hy 
met hoor skoonheid kon spog nie. In 
haar plek word `n beeldskone Jodin 
Hadassa (Ester was die naam waarop 
sy waarskynlik in Persies genoem is) 
koningin. Haar voog, Mordegai, maak 
aan Ester `n sameswering teen die 
koning bekend, waarop die samesweer- 
ders opgehang is. Mordegai maak vir 
homself `n verbitterde vyand deur te 
weier om voor Haman wat `n posisie 
net onder die koning beklee het, neer 
te val. Haman wil nou nie net Morde- 
gai nie, maar die ganse volk waaraan 
hy behoort, die Jode, in die hele 
Persiese Ryk uitwis. Met volmag van 
die koning verorden hy dat die ver- 
volging van die Jode sou losbreek op 
die dertiende Adar (die twaalfde 
maand, Februarie-Maart). Met lewens- 
gevaar tree Ester vir haar volk in. 
Haman word verplig om Mordegai te 
vereer en sterf uiteindelik aan die 
galg wat hy vir Mordegai laat oprig 
het. 'n Ander edik word uitgevaardig 
waardeur die Jode die reg verkry om 

almal wat teen hulle opstaan om die 
lewe te bring, en op die datum waarop 
die Jode doodgemaak sou word, vind 
'n slagting van hulle vyande plaas, in 
Susa die hoofstad sowel as in die Ryk. 
Die feesvierings wat daarop volg, 
word vir die Jode `n jaarlikse in- 
stelling. 


Dit is waar dat ons in hierdie boek 
'n sterker nasionalistiese as `n gods- 
dienstige stemming aantref. Vir die 
Jood was die nasionalistiese en die 
godsdienstige nie so van mekaar ge- 
skei as vir ons nie. In Est. 8:17 blyk 
wel dat die begrip Jood meer gods- 
dienstig as etnies van aard was, as 
daar staan dat ,,baie uit die volke 
van die land het Jode geword”. Die 
boek Ester is bekend daarvoor dat 
dit die enigste boek in die Bybel is 
waarin God of een van sy name nie 
voorkom nie. Daar word gemeen dat 
die naam doelbewus weggelaat is, 
vanweë die uitbundige karakter van 
die Purimfees waarop die rol gelees is, 
sodat daardeur die gevaar dat sy 
Naam ontheilig word, vermy kon 
word. Tog veronderstel die boek dui- 
delik God se voorsienigheid. Die ge- 
deelte wat veral hiervoor van belang 
is, is Est. 4:14vv. As Ester nie voOoI- 
spraak vir die Jode doen nie, meen 
Mordegai ,,sal daar van 'n ander kant 
af verligting en redding vir die Jode 
tot stand kom.” Dit is 'n duidelike 
sinspeling op God, dat van Hom alleen 
beslis redding verwag kan word. En 
as hy aan haar vra: ,En wie weet 
of jy nie met die oog op 'n tyd soos 
hierdie tot die koninklike waardigheid 
geraak het nie?” is dit duidelik bely- 
denis van die voorsienigheid van God 
wat dit beskik het dat Ester juis op 
hierdie kritieke tydstip so 'n hoë 
posisie beklee het. Voordat Ester na 
die koning gaan, vas sy en die volk in 
geestelike voorbereiding. Van mense- 
kant gesien, mag Ester se daad 'n 
heldedaad wees, maar sy was net ge- 
hoorsaam aan die plan van God vir 

SKRIFVERKLARING...... 


In die Bybel met Verklarende Aan- 
tekeninge het hierdie gedeelte van 
Hosea die opskrif: Die Godsgerig oor 
die broederkryg. Dit gaan nou dus 
nie meer om kultiese sake soos in die 
voorafgaande gedeelte nie, maar om 
politieke sake. Dat dit om militêre 
gebeurtenisse gaan, is duidelik uit 
die aanhef van die gedeelte: 


PROF. DR. J. P. OBERHOLZER 





8. Blaas die basuin in Gibea, die 
trompet in Rama! Hef aan die krygs- 
geskreeu in Bet-Awen. Agter jou kom 
dit, Benjamin! 


Die blaas van die basuin (eintlik 
die ramshoring) en die reguit metaal 
trompet is die alarm wat tot slagge- 
reedheid oproep. Omdat die alarms 
soos dit hier in vers 8 aangegee word, 
'n Suidelik-noordelike rigting volg, 
was die vyand blykbaar uit die Suide 
te wagte. Gibea lê 3 km. suid van 
Rama, terwyl Rama 10 km. suid van 
Bet-El (Bet-Awen) lê. Die vyand waar- 
voor die alarm geblaas word, moes dus 
Juda gewees het. Dat Benjamin, wat 
normaalweg deel van die ryk van 
Juda was, blykbaar hier as deel van 
die Noordelike Ryk Israel beskou 
word, kan net verklaar word uit die 
sogenaamde Siries-Efraimitiese oorlog, 
soos die Duitse geleerde Albrecht Alt 
tereg aangetoon het. Verwysings na 
hierdie oorlog kry ons in 2 Kon. 16:5 
en Jes 7:1 waar daar gesê word dat 
Resin, die koning van Aram (Sirië), 
en Peka, koning van Israel, opgetrek 
het na Jerusalem om te veg en koning 
Agas, koning van Juda, ingesluit (be- 
leër) het. Die agtergrond van dié 
oorlog ken ons uit die Oud-Oosterse 
geskiedenis. Aram en Israel het blyk- 
baar 'n opstand beplan teen die As- 
Siriese opperheerskappy, en hulle wou 
Juda as bondgenoot hê. Koning Agas 
wou hom egter nie in so 'n opstand 
laat insleep nie, en daarom wou Resin 
en Peka Jerusalem verower en daar 
iemand anders op die troon plaas wat 
hulle sou ondersteun. 


Die alarms word dus nou geblaas op 
die hoogste plekke van die bergland 
van Benjamin, waaruit blyk dat Juda 
homself teen sy aanvallers verset het. 


As profeet van die Here spreek 
Hosea, wat self burger van die ryk 
van Israel was, nou `n oordeel oor sy 
eie land: 


9. Efraim sal 'n woesteny word op 
die dag van straf; onder die stamme 
van Israel maak Ek bekend wat seker 
is. 


Die oordeel oor Efraim (hier ook 
'n aanduiding van die Ryk van Israel) 
kom dus van die Here, en dit word 
uitgespreek omdat Efraim hom teen 
sy broedersvolk gerig het om sy eie 
politieke doeleindes te bevorder. Die 
oordeel staan vas: Efraim sal 'n woes- 
teny word op die dag van straf — 
nie deur die optrede van Juda nie, 
maar deur die optrede van die Here. 
Die dag van straf sou kom, en ons 
weet dat dit gekom het, want skaars 
tien jaar later sou die Noordelike 
Ryk vir goed tot 'n einde kom met 
die val van Samaria. 

Uit vers 10 moet ons aflei dat Juda 
in sy weerstand teen die bedreigins 
nie by weerstand gebly het nie: 

10. Die vorste van Juda is soos hulle 
wat die erenslyne verlê. Ek sal my 
grimmigheid oor hulle uitgiet Soos 
water. 

Juda het dus in sy aanslag op die 
ryk van Israel nie by verdediging 


HOSEA 5:8-14 


gebly nie, maar van die geleentheid 
gebruik gemaak om `n deel van die 
Israelse gebied in te palm. Daarmee 
het Juda ook van sy kant die deur 
God gestelde orde verbreek en hom 
teen sy broedersvolk vergryp. Ook 
Juda staan dus onder die toorn van 
God. 

Dat Efraim (—Israel) swaar gely 
het onder die Judese aanslag, blyk 
uit vers 11: 

11. Efraim is verdruk, verbreek 
deur die oordeel; want dit het hom 
behaag om na die gebod van mense te 
wandel. 

Wat Efraim oorgekom het, het deur 
Juda geskied, maar dit kom van die 
Here, en dit is straf vir die afval en 
ongehoorsaamheid van die land. Die 
gedeelte ,,van mense” is deur die 
Afrikaanse vertalers ingevoeg. Die 
bedoeling is: nietigheid, `n doel wat 
nikswerd is nie. Oor die res van Hos. 
5:8-14 handel ons volgende keer. 





KAN ONS OPTREK 
OF NIE? 


C] Vervolg van bladsy 5 


daar in Christus Jesus onse Here is 
nie.” Sonder Christus sal ons onder- 
gaan, met Hom sal ons die skone land 
van die toekoms oorweldig. Vrees nie, 
glo alleen! 

Die vrug van dié geloof sal wees 
dat ons onder die banier van die 
Josua-Jesus van die Nuwe Testament 
optrek in die nuwe jaar met die 
Psalm in die hart: 

,God is 'n toevlug in die nood, 

'n Rots wat altyd vas bly staan, 

Al1 dreig die vyand met die dood, 

Al storm leërbendes aan. 

Laat dan maar buig en beef 

Al wat ons hier omgeef; 

Laat berge uit hul stee 

Weg wankel in die see — 

Ons sal nie beef of rugwaarts 
gaan.” — Amen. 


DIE BOODSKAP VAN 
ESTER 


7] Van vorige bladsy 





die behoud van sy volk. Tog moet ons 
Harvey (Interpreter's Dictionary of 
the Bible) toestem as hy sê: ,,The 
spirit of vengeance is considerably 
more prominent than the spirit of 
devotion.” Van die boek Ester met sy 
oog vir oog en tand vir tand” moes 


daar nog 'n lang weg afgelê word na 
die gees van die Nuwe Testament. En 
vanuit die lig van die Nuwe 'Testa- 
ment verkondig die boek wel dat Gods 
volk in sy hand is en dat Hy hulle 
bystaan in die uur van hulle nood. 
Agter alles wat gebeur, is daar die 
verborge maar werksame hand van 
God. 





PISTORIUS 


POSBUS 9 POTGIETERSRUS 


Koëperatiewe, Private en 

Staatsverskaffers: 

* 95.62% LEO Dolomitiese 
Landboukalk 
96.6% ALLESCA Super 
Kalistiese Lbk. 

* KALKSTEENAMMONIT- 
UM NITRAAT 26% N. 

* AMMONIUMSULFAAT 
21% N. 


A SINK Bemestingstof. 


ONS PRESTIGE 
U WAARBORG! 


Etlike treinvragte daagliks. 
Geen vertraging. 

KRONIEK ...... 


Die Wortel van die Kwaad TM 


Die vorige keer het ons gesê dat 
die doen van die wil van God in die 
hede noodsaaklik is vir die deelgenoot- 
skap aan die toekomstige heerlikheid 
wanneer die koninkryk ten volle sal 
aanbreek en alle teenstand sal ver- 
nietig. 


Maar ook hier is die wortel van 
alle kwaad die verkeerde verstaan en 
uitlê van die Woord. Christus het 
byvoorbeeld gesê: ,,Elkeen wat sy 
lewe (siel) wil red, sal dit verloor.” 
(vel. Luk. 9:23, Matt. 16:24-28). On- 
langs het ek die verklaring hiervan 
so gelees dat die Afrikaanse kerke 
bang is vir die gevaar van 'n nuwe 
sosiale orde in ons land, omdat dit 
dalk `n broeiplek van groter gevare 
mag wees as die huidige orde. Dit 
moet toegegee word dat dit so mag 
wees, sê hierdie artikel, maar ons 
moet onthou dat Christus ons geleer 
het om nie te vrees nie, want die 
liefde dryf die vrees uit (1 Joh. 4:18) 
en Hy waarsku ons dat wie begaan is 
om sy eie lewe te wil behou, dit sal 
verloor (aldus Christian Leader, Sept. 
1971). Met hierdie opmerking word 
voorgegee dat die teks uit Luk. 9:23 
dit inhou dat Christus ons geleer het 
om nie angsvallig aan die orde van die 
verlede vas te hou nie. Wie bereid is 
om die nuwe orde te aanvaar, sal 
lewe, so nie sal hy sterwe. Nou is dit 
wel in die geskiedenis herhaaldelik 
bewys dat wie bereid is om `n rewo- 
lusie te aanvaar, sy lewe red. Wie nie 
bereid is om sy hebbe en houe prys 
te gee nie, verloor. sy lewe want hy 
word gewoonlik doodgeskiet. Die feit 
dat die geskiedenis hierdie uitleg 
staaf. beteken egter geensins dat dit 
die bedoeling van hierdie Woord van 
Christus is nie. Hierdie oppervlakkige 
verklaring mis die 'dieptegang van 
die Woord van Christus. 


Die opmerking: ,Wie sy lewe wil 
red, sal dit verloor” het nog `n by- 
voeging naamlik ,,maar elkeen wat sy 
lewe om My ontwil verloor, hy sal dit 
red.” Christus sê nie dat elkeen wat 
om sy eie ontwil sy lewe verloor dit 
sal red nie. Die Naam van Christus 
is ook nie `n dekmantel vir ons eie 
behoud nie. Christus vra glad nie 'n 
oppervlakkige materialistiese aanpas- 
sing by nuwe omstandighede nie. Hy 
vra om `n diepgaande verandering van 
die mens self, naamlik dat hy wat 
Christus wil volg moet homself (as 
mens met al sy drange en begeertes) 
verloën, sy kruis elke dag opneem 
(met ander woorde elke dag opnuut 
die doodsvonnis teen sy sondige wese 
uitspreek en dit tot niet maak) en 


Christus volg (Luk. 9:23). Dit gaan 
nie om na eie willekeur of eie goed- 
dunke vir die ryk van God te werk 
nie — dit gaan om gehoorsaamheid 
aan Christus! Wie nie bereid is om so 
drasties en rewolusionêr sy eie lewe 
te verander, dat Christus daaroor 
heers nie maar hierdie lewe wil 
behou, die sal die ewige lewe, die 
ware lewe wat Jesus Christus bied, 
verloor. 





DR. A. J. G. DREYER 





Ook die tweede teks (1 Joh. 4:18) 
wat handel oor die liefde wat die 
vrees uitdryf is foutief toegepas. Die 
Woord leer ons nie dat die liefde die 
vrees vir gevare van `n rewolusie en 
Sy sogenaamde ,,nuwe orde” sal uit- 
dryf nie — die liefde bring geen dwase 
bravade waarmee gevare afgelas of 
in oormoed aangedurf word nie. Hier- 
die teks wys wel daarop dat wie in 
Jesus Christus God leer ken het as 
die ware liefde, God nie hoef te vrees 
nie. Deur Jesus Christus weet ons dat 
Hy nie `n vreesaanjaende regter oor 
die mens se lewe is nie — Sy oordeel 
oor die mens is uitgespreek oor Jesus 
Christus as gevolg van sv reddende 
sondaarsliefde. Wie in Christus is, 
hoef God nie as regter te vrees nie 
want die vrees sluit straf in. Maar vir 
die gelowige is die straf deur Jesus 
Christus opgevang en hierdie teken 
van die liefde van God het nie vrees 
by die mens teenoor God uitgedryf. 


Net soos met die Skrif kan hierdie 
mense op 'n vreemde wyse omspring 
met woorde uit die daaglikse taalge- 
bruik. En soos die geval met hulle 
Skrifgebruik, lyk dit op die oog af 
mooi en goed maar by nadere onder- 
soek blvk dit `n totale wanvoorstelling 
van feite te wees. Ook hier is die 
vreemde omspring met woorde die 
wortel van die kwaad. 


In die uitgawes van die Presbyte- 
rian Leader van Oktober en Novem- 
ber 1971 word heelwat aandag ge- 
skenk aan ..rassisme” in Suid-Afrika 
en in die kerke. Baie aandag is in die 
afgelope tyd. in gemelde orgaan. ge- 
skenk aan die taak van die betrokke 
kerke om die gekleurdes op gelyke 
voet op te neem in die kerk. So is 
bvvoorbeeld daarop aangedring dat 
die salarisse van blanke en nie-blanke 
ampsdraers dieselfde behoort te wees 
Met hierdie soort opname in die 
blanke gemeenskap. dink die betrokke 
kerke blykbaar dat die probleem 

van ,,rassisme” opgelos sal word. Daar- 
om meen hierdie groep dat hulle in 
die kerk en daarbuite hulle moet be- 
ywer vir die volledige opname van die 
nie-blanke in die blanke gemeenskap. 
In die verslag van onderwys, deur die 
S.A. Raad van Kerke, word verklaar 
dat in die onderwys geen versperrings 
mag bestaan op grond van ras of 
nasionaliteit nie, aangesien dit geen 
plek het in die alles insluitende 
broederskap in Christus nie. (P.L. 
Nov. 1971, p. 9). 

Hulle wil die integrasie-oproep 
kwalifiseer deur te beweer dat dit nie 
noodwendig uitloop op 'n kleurlose 
massa waarin alle verrykende verskil 
le hoef weg te val nie. Hulle sien 
integrasie as 'n ,dynamic eguilibrium 
based on tolerance and respect for 
fruitful diversity.” (vry vertaal inte- 
grasie moet gesien word as `n dina- 
micse balans van die rasse wat berus 
Op verdraagsaamheid en wedersydse 
respek vir `n vrugbare verskeiden- 
heid). Om hierdie ideaal te verwesen- 
lik word gesê dat elke individu die 
maksimum vryheid moet geniet om 
homself te wees. 

Hierdie oproep tot integrasie en die 
ontplooiing van die individu in sy 
mens-wees, het egter baie voetangels 
waarin hulle trap. Integrasie (volgens 
Oxford Universal Dictionary) beteken 
,the making up of a whole by adding 
together the seperate parts on ele- 
ments, 2a making whole or entire.” Met 
ander woorde die geheel word voltooi 
deur die ontbrekende gedeeltes by te 
voeg. Wanneer dit in die praktyk 
toegepas word, blyk dit in die volkere 
wêreld die hoogste vorm van rassisme 
denkbaar te wees. Rassisme beteken 
volgens die verklarende woordeboek 
verskeie dinge, naamlik: 1) dit is 'n 
denkrigting wat meen dat `n beson- 
dere ras meerderwaardig is en die reg 
het om ander rasse te oorheers; 2) 
dit is 'n rassemeerderwaarigheid en 
3) dit is die veronderstelling dat ka- 
rakter en bekwaamheid bepaal word 
deur die ras. 


Wanneer integrasie in die praktyk 
toegepas word in hierdie kerke, sien ek 
geen rasseliefde daarin nie maar rasse- 
meerderwaardigheid. Die Engelsspre- 
kendes (en so die hele blanke bevolk- 
ing) is in ons land in die minderheid. 
Maar tog wil hierdie minderheid die 
meerderheid gaan sien as die ontbre- 
kende gedeeltes wat die geheel moet 
voltooi. Alhoewel nie-blankes in die be- 
trokke kerke op hulle Sinodale bestuur 
dien, het ek nog nooit gehoor dat die 
voertaal van hierdie kerklike vergade- 
rings die een of ander bantoetaal is nie. 


DIE WORTEL VAN 
DIE KWAAD 


[] Van vorige bladsy 


Op enkele individuele uitsonderings 
na, het ek nog nooit gehoor dat die 
blankes gretig is om die nie-blanke 
eredienste te besoek nie. Hulle beywer 
hulle wel om die nie-blankes by hulle 
eredienste te betrek. Is dit nie bloot 
'n poging tot versterking van eie 
geledere nie? Is dit Christelike naaste- 
liefde om ander onder die dekmantel 
van die liefde te misbruik om eie 
geledere te versterk? Fn om andere 
te aanvaar as hy my taal moet gebruik 
en syne moet prysgee. andere op te 
neem in my kultuur en in my kerk 
en daardeur in die naam van liefde en 
geregtigheid hom van sy kultuur en 
agtergrond ontneem, is dit liefde? Dit 
is die toppunt van rassisme of rasse- 
meerderwaardigheid om 'n ander van 
sy taal, kultuur en nasionale erfenis 
te ontroof in die naam van naastelief- 
de en hom te gebruik (of liewer te 
misbruik) om die geheel te voltooi. 
(Met ander woorde om die eie ge- 
ledere te `ersterk in hierdie geval). 
Hoe kan die individu in so 'n gemeen- 
skap die maksimum vryheid geniet 
om homself te wees (Soos gesê in 
bostaande definisie) wanneer alle ge- 
leenthede om homself te wees hom 
ontneem word? Waar is die respek 
vir die bantoe se taal en kultuur? Dit 
is eensydig en nie wedersvdse respek 
nie. Dieselfde verslag neem kennis 
van die las wat op bantoekinders 
gelê word in die onderwvs as gevolg 
van die taalprobleem. Is dit teens- 
woordig onder die moedertaalonder- 
wys of die ou bedelins van engels- 
medium onderrig waarvan hulle praat? 
As dit gaan oor moedertaal dan is 
hierdie bewering loutere onsin want 
geen kind vind dit anders as dood- 
natuurlik om in sy eie taal onderrig 


te word nie. Gaan dit oor die engels- 
medium dan meet hulle met twee 
mate, naamlik op skool 'n probleem 
maar in die kerk nie! Wedersydse 
respek vir die verskille en volkseien- 
aardighede word nie langs die wes 
bevorder wat die betrokke kerke voor- 
staan nie. Gesonde en gebalanseerde 
nasionalisme, die Godgegewe vryheid 
van die mens om te wees wat hv is 
en homself aan die hand van die Skrif 
tot ontplooiing te bring sonder om 
eers 'n Jood te word. soos die Jode- 
Christene dit wou hê (lees Handelinge. 
Galate. ens.) of 'n westerling te word 
soos dit vandag gepropageer word, 
is 'n reg wat die gelowige mens geen 
ander gelowige mag ontneem nie, 


1971-Rins van Jehanneskurg-21jaar 


Die lede van die gemeentes wat 
vandag onder die Ring van Johannes- 
burg sorteer het aanvanklik onder 
die ,,Oosterlijke Ring” gesorteer met 
'n geweldige wye gebied wat ingesluit 
het die gemeentes: Heidelberg, Kru- 
gersdorp, Johannesburg, Standerton, 
Bethal, Ermelo, Volksrust, Vrede, 
Oostrand, Heilbron, Utrecht, Vereeni- 
ging, Memel. 





DS. J. P. B. BLIGNAUT 





Tn 1928 word die Ring van Stander- 
ton gestig met die volgende gemeen- 
tes: Volksrust, Heidelberg, Standerton, 
Johannesburg, Oostrand, Eendracht, 
Memel, Pietermaritzburg, Brakpan, 
Strydpan, Durban. 


In 1933 word die Ring van Heidel- 
berg gestig met die volgende gemeen- 
tes: Volksrust, Heidelberg, Standerton, 
Johannesburg, Memel, Pietermaritz- 
burg, Durban, Glencoe, Turffontein, 
Kensington, Newlands, Johannesburg- 
Noord, Oos-Londen. 


Op 12 Maart 1951 het die Algemene 
Vergadering besluit om die Kerk in 
kleiner Ringe in te deel. Op grond 
van hierdie besluit het die Ring van 
Johannesburg saam met 14 ander 
Ringe ontstaan. Die Ring van Johan- 
nesburg het gehad as gemeentes: Jo- 
hannesburg, Johannesburg-Noord, 
Kensington, 'Turffontein, Newlands, 
Johannesburg-Wes, Brixton, Melville. 


Op 135 Mei 1951 vergader die Ring 
van Johannesburg vir die eerste keer 
en kies as eerste Ringskommissie: 


Voorsitter: Ds. P. J. L. Bierman — 
,Secundus”: Ds. S. P. Viljoen. 


Skriba: Ds. A. J. Nolte — ,,Secun- 
dus”: Ds. J. I. de Wet. 


Ouderlinge (Prim.): I. Mooi, D. A. 
Viljoen. L. C. du Plessis. (Secundi): 
F. E. Kaltwasser, J. G. van Straaten, 
F. Tredoux. 


Sedertdien het die volgende predi 
kante in die Ring gedien: P. $. Grob- 
ler, W. F. H. Huzers, F. J. Z. Booysen, 
C. $. van H. Steenekamp, S. P. Vil 
joen, A. J. Nolte, J. A. G. du Toit, H. 
M. J. Kramer, P. J. T. Koekemoer, 
J. F. Stutterheim, J. C. de Lange, F. 
du C. Labuschagne, M. J. Redeling- 
huys, M. J. Naude. J. H. Steenekamp, 
J. N. Wolmarans, M. J. van Schalkwyk, 
J. H. Koekemoer, J. P. Jacobs, J. P. B. 
Blignaut, A. A. da Silva. D. J. Claas- 
sens, P. J. van Staden, B. J. van der 
Merwe. J. A. Don, J. A. A. A. Stoop, 
I. J. Joubert, ook het in die Ring 
gedien prof. dr. H. P. Wolmarans en 
prof. dr. J. I. de Wet 


As ouderlinge op die Ringskommis- 
sie het op een of ander stadium ge- 
dien broeders: L. C. du Plessis, T. 
Mooi, D. A. Viljoen, M. J. Geyser, J. 
Bronkhorst, A. M. Oosthuizen, J. D. H. 
Bronkhorst, J. van Straaten, A. Oost- 
huyzen, J. P. van Heerden, N. Cam- 
pher, H. G. Cilliers, J. L. P. Wolma- 
rans, D. Stoltz, F. F. Muller, J. M. 
Theunissen, J. J. Schoeman, F. J. van 
Staden, C. J. Swart, C. P. Venter, J. 
M. van Staden, H. S. Erasmus, R. P. 
Viljoen, dr. J. L. van Staden, D. C. L. 
Dreyer, I. $S. van der Linde, M. C. 
Pelser, P. Heyneke, S. W. Vorster, C. 
C. Mans, A. L. J. Lêtter. 


Op 28 Mei 1971 het die 21ste ge- 
wone vergadering van die Ring van 
Johannesburg vergader en soos op 15 
Mei 1951 is in die kerkgebou van 
Johannesburg die openingsrede gehou, 
terwyl die res van die vergadering in 
die saal van die Nederlandsprekendes 
gehou is. 


Die Ring bestaan nou uit die vol 
gende gemeentes: Johannesburg, Turf- 
fontein, Kensington, Johannesburg- 
Wes, Brixton. Randburg, Melville, 
Johannesburg-Suid, Crosby, Neder- 
landssprekendes, Johannesburg-Midde- 
stad. 


Van al die gemeentes het slegs 
Johannesburg-Suid `'n saal waarin 
diens gehou word. terwyl die gemeen- 
te in die Middestad van `n skoolsaal 
gebruik maak. 


Van al die probleme wat maar on- 
der die mens kan opduik, ja ook die 
tipe probleme wat die kommer van 
die hele kerk is, het hierdie Ring 
baie mee te doen. 

Daar is gedurende 1970 byvoorbeeld 
5934 pasiënte in hospitale besoek deur 
die hospitaal predikant. As vakansie- 
dae nie ingereken word nie beteken 
dit 129 pasiënte per week. 


Uitbreidings in Johannesburg is 
fenomenaal. Ou woonbuurtes word her- 
bou met woonstelle van 14 verdiepings 
en die Hillbrow-kompleks verrys op 
meer as een plek in die Ring en elke 
opspoorbare kaal stukkie grond word 
deel van die betonoerwoud. 


Van die oudste gemeentes word eg- 
ter deur uitbreiding vir geboue van 
die industrie ernstig geraak — terwyl 
ander hulle gereed maak vir uitbrei- 
dings binne die afsienbare tyd van tot 
37000 bykomende mense binne die 
grense van een gemeente, 

Geweldige eise word aan die kerk 
en sy ampsdraers in hierdie Ring ge- 
stel, maar dieselfde roeping en taak 


[7] Blaai om 

MONDIGWORDING RING VAN JOHANNESBURG 


van 21 jaar gelede lê nog voor ons 
(aanhaling notule 15 Mei 1951) ,Al- 
tyd was Paulus diep in sy hart oortuig 
versekerd van sy roeping deur die 


Here. Daarom kon hy ook seën op 
sy werk sien. Die nood roep ons om 
ook oog en oor te hê vir die heiden- 
dom rondom ons. Hier het ons 'n plig 


en `n roeping wat ons nie mag ontwyk 
nie.” — Ds. P. L. J. Bierman — 1951. 


Ds. J. P. B. Blignaut — Skriba. 





NEDERDUITSCH HERVORMDE KERK VAN AFRIKA 


21ste GEWONE VERGADERING VAN DIE RING 


VAN JOHANNESBURG — IN SITTING 24-26 MEI 1971. 


VOOR: Ds. M. J. van Schalkwyk (Vise-skriba); Oudl. A. L. J. Lotter (Oudl-lid); S. W. Vorster (Oudl.-lid); Ds. J. P. B.. 


Blignaut (Skriba); Ds. J. H. Steenekamp (Voorsitter); Ds. J. 


N. Wolmarans (Uittred. Voorsitter); C. C. Mans (Uitr- 


Oudl.-lid); Dr. J. F. Stutterheim; Ds. C. $. van H. Steenekamp; Ds. H. M. J. Kramer. Heel voor J. L. P. Wolmarans 


(Oudl.-lid). 


AGTER: (1.n.r.): Oudl. J. J. Kachelhoffer; Oudl. R. van der Westhuizen; Diak. J. A. Broodryk; Oudl. J. C. Bornman; 
I. Simonson (Diak.); Diak. M. P. Engelbrecht; Diak. J. Dijkstra; Oudl. J. F. Swart; Oudl. H. $. Erasmus; Diak. G. 
C. Snyman; Ds. D. J. Claassens (Vise-skriba); Oudl. K. van der Maas; Diak. J. de Villiers; Oudl. $. van der Berg; 
Ds. P. $S. van Staden; Diak. J. J. Coetzer; Diak. J. L. Ferreira. 


INLAS: Ds. A. J. Nolte; Oudl. P. P. J. Venter. 





In die strategie van God rig die 
eerste offensief hom op die bekering 
van die hart. Jesus rig Hom prakties 
sonder uitsondering tot die enkele 
mens in sy besondere persoonlike 
situasie. Hy werp Hom as't ware op 
die mens. 

Rewolusionêre van alle tye werp 
hulle op toestande, maatskaplike sis- 
teme. 

Dr. G de Ru. 


`n Kerk wat met die sees van die 
tyd trou, sal in die volgende generasie 
weduwee wees. 


Daar is net een moontlikheid om 
nie weduwee te word nie en dit is om 


die trouverbond met God nie te ver- 


breek nie. 


Ds. Overduin. 

Die kerk word weer, soos voor Kon- 
stantyn, 'n minderheid in `n heidense 
wêreld. 

Okke Jager. 





Dit is goed dat die kerk nie op `n 
eiland sit nie, maar midde-in die 
wêreld staan. 

Die kerk moet die wêreld in, maar 
nie van die wêreld wees nie. 

Okke Jager. 


DIE TEOLOGIE VAN DIE REWOLUSIE 
Die Evangelie en die Moderne Mens 


Daar is in Europa en Amerika van- 
dag `n sterk antimetafisiese tendens 
in die teologie. Dit is selfs al verder 
gevorder. `n Mens kan sê die Ameri- 
kaanse teologie het afskeid geneem 
van die metafisika, dit wil sê van die 
ander wêreld, agter en bokant die een 
waarin ons mense leef, en dit wat 
eenmaal belangrik was: God, die lewe 
na die dood, ensovoorts. Dit word dik- 
wels gesê dat die teologie vandag 
afskeid geneem het van 'n aantal 
tradisionele teologiese temas. Die teo- 
logie is voortaan `n oriëntasie in 
hierdie wêreld, waarin mense saam 
leef, en hulle weg probeer vind na 
'n mensliker toekoms. Dit verklaar 
waarom daar in die Amerikaanse teo- 
logie op die oomblik `n groot belang- 
stelling is vir allerlei politieke kwes- 
sies, soos die oorlog in Viëtnam, die 
stryd teen die honger, die burgerreg 
beweging ensovoorts. Die Amerikaan- 
se teologie is selfs op die oomblik 
radikaler as die Europese, — radikaler 
ook in hulle kritiek op ,,organised 
religion”. Dr. J. Sperna Weiland som 
hierdie hele tendens in die teologie 
soos volg op: ,,Dit is dus moontlik 
om in. die twintigste eeu Christen te 
wees sonder die ongeloofwaardige 
wonders, sonder die God wat kan en 
moet ingryp en dit nie doen nie.” 


Daar is enkele begrippe wat bepa- 
lend is in die Nuwe Teologie, Soos 
byvoorbeeld die sekularisasie en mon- 
digheid van die moderne mens. Hier- 
die teoloë wil die sekularisasie (ver- 
wêreldliking, wêreldwording) in die 
lig van die Christelike geloof, en die 
Christelike geloof in die lig van die 
sekularisasie opnuut en beter deur- 
dink. So meen hulle word die teologie 
weer in die frisse buitelug gebring 
van die geestelike ontwaking met die 
wêreld. Die mondigheid van die mens- 
like verstand en die daaruit voortvloei- 
ende wêreldwording van die wêreld 
word deur die Nuwe Teologie sonder 
vooringenomendheid erken. Dit is 
resultaat van 'n noodsaaklike ontwik- 
keling van die geskiedenis. Hulle 
weier om dit te sien en te veroordeel 
as afval van God en Christus en so 
as openbaring van die Antichris. Die 
Nuwe Teologie wil ook nie met 'n 
romantiese heimweë die weg terug na 
die middeleeue soek nie. Die Nuwe 
Teologie beskou die Christelike apolo- 
getiek teen die minderheid van die 
wêreld as sinloos. Dit is 'n poging om 
'n volwasse mens soos 'n kind te be- 
handel, hom te dwing tot 'n onaf- 
hanklikheid wat nie meer bestaan nie, 


en hom lastig te val met probleme wat 
in werklikheid al lankal vir hom 
opgelos is. 


DS. D. J. C. VAN WYK 


Uiteindelik beteken die stelling 
God is dood' in die Nuwe 'Teologie 
die uiterste konsekwensie van die 
uitdrywing van die afgode uit die 
wêreld, wat met die Christelike geloof 
in God self gegee is. Die sekularise- 
ring het nie sommer van buite af op 
die Christelike geloof neergekom soos 
'n beskikking uit `n ander wêreld nie. 
Dit is alleen maar die tot volle ont- 
wikkeling kom van wat oorspronklik 
en wesenlik met die Christelike geloof 
in sy verhouding tot die wêreld gegee 
is. Die oorsprong van die sekularise- 
rng lê in die Christelike geloof self. 
Pas deur die geloof in Christus word 
die mens bevry uit sy bevangenheid 
deur die wêreld. Was dit nie vir die 
Christelike geloof nie sou ons die 
wêreld nie in sy huidige toestand ge- 
ken het nie. Die mens is nou nie meer 
deel van die wêreld nie, nie meer deur 
die wêreld bevange nie, wat die magte 
wat in die wêreld heen angstig vereer 
nie, maar hy staan nou in vryheid 
teenoor die wêreld. Die wêreld is vir 
hom nie meer voorwerp van verering 
nie maar sy terrein van aktiwiteit 
onder leiding van die verstand. As 
seun van die Vader is hy erfgenaam, 
en as erfgenaam is hy Heer oor die 
wêreld. Soos `n seun wat mondig 
word, van sy vader die erfdeel ont- 
vang, so word die wêreld as erfdeel 
deur God aan die mens oorgedra. Vir 
hierdie nuwe omgang van die mens 
met die wêreld geld as leidraad die 
woord van die apostel Paulus in 1 
Kor. 6:12: ,Alles is geoorloof . 3 
Daar bestaan dus nou geen afgeba- 
kende vroom terrein in die wêreld 
meer nie. Alles het wêrelds geword 
en is oorgelaat aan die vrye beskik- 
king van die mens. Die Nuwe Teologie 
wys wel op die vervolg van Paulus 
se woorde ,, maar nie alles is 
nuttig nie.” Daar moet dus onder- 
skeid gemaak word, want die wêreld 
moet in orde gehou word. Hierdie 
onderskeid is egter nie 'n saak van 
geloof nie, maar van verstand. Met 
sy verstand moet die mens uitmaak 
wat nuttig is en wat nie. So gee die 
hele ontwikkeling aanleiding tot die 
beheersing en opbou van die wêreld 
deur die moderne wetenskap en teg- 
niek. 


Die Nuwe Teologie verwyt die kerk 
dat dit hierdie sekulariseringsproses 
van die moderne tyd nie begryp het 
nie, maar bly droom het van `n on- 
verdeelde wêreld van die 19de eeu. 
Daarom het die mens van die moderne 
tyd, deur kerk en teologie aan sy 
lot oorgelaat, sy vryheid verkeerd be- 
gryp en dit los van die geloof, selfs 
ter bestryding van die geloof, gerealli- 
seer. As die sekulariseringsproses van 
die moderne tyd direk of indirek sy 
oorsprong vind in die Christelike ge- 
loof, is dit sinloos om die gevolge 
daarvan te wil teëhou met `n beroep 
op die suiwere evangelie. Wie eerlik 
om die evangelie roep voer ons nie 
terug na die tyd voor die outonomie 
van die mens nie maar plaas ons juis 
daar midde in. 

Die Nuwe Teologie wil hom veral 
besig hou met die vraag: hoe is die 
verhouding van die werklikheid wat 
aan ons ontsluit word deur die open- 
baring van (God, en die werklikheid 
wat ons elke dag ken en beleef? Wat 
is die verhouding tussen geloof en 
denke? Wat is die verhouding van 
God en wêreld? 

Voordat nou voortgegaan word met 
'n kort behandeling van die teologie 
van Paul Tillich, eers enkele kritiese 
opmerkings oor die voorafgaande. 
Daar word dikwels die stelling ge- 
maak dat die teologie vandag afskeid 
geneem het van `n aantal tradisionele 
teologiese temas. Dit is goed en wel, 
mits baie duidelik onthou word dat 
daarmee dan nie net tradisionele 
teologiese temas nie, maar `n baie 
groot deel van die verkondiging van 
die Skrif oorboord gegooi word. Om 
te praat van tradisionele teologiese 
temas, en dan daaronder God, die 
lewe na die dood, die wonders 
wat Christus gedoen het ensovoorts, 
te bedoel is erg misleidend. Dit mag 
tradisionele teologiese temas heet, dit 
bly egter 'n feit dat daarmee die hart 
van die Bybelse boodskap verwerp is. 

Verder die verwronge uitleg van die 
woorde van Paulus in 1 Kor. 6:12 die 
eerste gedeelte ,,Alles is my geoor- 
loof”, soos ons dit in die Nuwe 'Teo- 
logie telkens ontmoet, kan nie mis- 
gekyk word nie. Dat daar vanuit hier- 
die Skrifuitleg `n geweldige invloed 
uitgegaan het op die hedendaagse 
kunsuitinge, veral in die letterkunde 
en die musiek, laat geen twyfel nie. 
Dit vorm `n treffende agtergrond vir 
ons permissiewe gees vandag, ook 
van die begrip permissiwiteit self. 
Daaroor egter later meer. 


[1] Na bladsy 13 

Minder besunustisd dan de Blanken 


Ons ouer mense het soms die Bybel 
gebruik om sending af te keur. Ons 
laat vir die oomblik dit daar dat dié 
sending wat hulle afgekeur het, inder- 
daad in sommige opsigte afkeurens- 
waardig was! Ons het in vorige ar- 
tikels hulle afkeuring nagegaan in- 
soverre die volgende stellings: 


Moenie gaan op pad na die heidene 
nie. 

Vervloek is Kanain. 

,.Dat de kaffers geen mensen zijn.” 

Nou gaan ons verder en wel met 
die gedagte dat die bantoe `n mindere 
mens as die blanke sou wees. Hierdie 
minderheid sou dan merkbaar wees 
in hulle kleur as Kainsteken en hulle 
mindere vermoëns. ,,Volgens het idee 
van den Boer behoort de Kaffer, de 
Hottentot, de Boesman tot een lager 
ras dan de Blanken. Zij dragen 
zoals men het wel eens noemt, het 
merk van Kain; God de Heer heeft 
hen bestemd als ,waterdragers en 
houthakkers', als per se onderworpen 
aan het Blanken ras.” (J. F. v. Oordt, 
1898). 


Die verskynsel dat die bantoe 
(soms) megatief-verslegtend reageer 
op die evangelie, is toegeskryf aan 
die feit dat die Skepper hulle as 
minder begunstig bedoel het en dat 
daardie juk nie probeer verwyder 
moet word nie. ,Ik herinner mij dat 
de Heer Jesus aan de Joden gezegd 
heeft, dat zij het land door gingen 
om een Jodengenoot te maken, maar 
als zij een gemaakt hadden, dat die 
dan tienmaal meer een kind der hel 
was. Zo komt het mij ook voor met de 
Kaffers, die men christenen wil ma- 
ken, maar in plaats van dat maken 
wij ze onbruikbaar, hoogmoedig, eer- 
Zuchtig, parmantig en ongehoorzaam, 
Z0o te zeggen onbruikbaar voor wat 
de Heer op hen gelegd heeft, nl. dat 
Zij] minder begunstigd zullen zijn dan 
de blanken, aan wie zij onderdanig 
Zullen zijn, daarom willen zij niet eens 
gelijk maar hoger zijn dan de 
blanken.” (W. J. Basson, 1912). 


Dit is nie te betwyfel nie dat daar 
verskille is tussen rasse! Maar daardie 
verskille is nie verhinderinge vir die 
evangelie nie! In Christus is die mid- 
delmuur van skeiding, wat 'n verhinde- 
ring is vir die geloof, afgebreek as 
verhindering. In Christus word die 
vrou (sé6s die man) as vrou gered; 
word die Griek (sé6s die Jood) as 
Griek gered; word die slaaf (sé6s die 
vryman) as slaaf gered. (Gal. 3:28). 


Buitendien soek ons tevergeefs na 
die Kainsteken want dié het met die 
sondvloed verdwyn! Ook die argu- 
ment, gehaal uit Mattheus 23:15, gaan 


nie op nie. Wat daar veronderstel 
word bedoel nie dat Jesus teen die 
sending is nie. Dit gaan om Jode- 
proselitering, nie sending nie. Jesus 
keer ook nie primêr dié proselitering 
van destyds af nie, maar wel die 
produk. As hierdie teks dus iets vir 
ons moet sê oor die sending dan is 
dit dat ons regte sending moet doen 
anders kan ook @ns produk `n kind 
van die hel wees, twee maal erger as 
ons eie verkeerdheid! 





DR. H. G. VAN DER WESTHUIZEN 





Die negatiewe reaksie onder die 
bantoe mag ook nie aangevoer word 
om sending na te laat nie. Om by- 
voorbeeld te bewys soos J. J. Venter 
in 1875, dat die bantoes in die ere- 
diens net wakker is solank hulle sing 
en nagmaal (wyn) gebruik, bewys 
nog niks. Om onder 'n diens te slaap 
kan van liggaamilk-mediese faktore 
afhang; selfs tydelike of geografiese 
en klimatologiese faktore ensovoorts. 
Dit is geen verhindering vir sending 
nie. Baie blanke lidmate selfs ouder- 
linge — slaap vandag nog. (J. P. 
Oberholzer, 4 Jan. 1969). Paulus het 
nie gesê dat die familie of volk van 
Eutichus wat aan die slaap geraak 
het onder Paulus se lang diens, dis- 
kwalifiseer vir die sending nie. Inteen- 
deel, hy het Eutichus weer lewendig 
gemaak n4 sy val (Hand. 20:6vv.). 
Paulus het ook nie die sending verder 
na Korinthe verbied toe hulle hulle 
vergryp aan die nagmaal nie, maar 
aan hulle raad gegee. (1 Kor. 11:20, 
21, 22 e.a.). `n Mens sou teenoor die 
negatiewe voorbeelde in verband met 
die bantoes ook positiewe voorbeelde 
kan aanhaal. S6 sê ds. L. E. Brandt in 
1912 van die goeie ,,kaffir in mijn 
dienst . . . hij is een voorbeeld voor 
menig witman . . . ” Verder is daar 
talle voorbeelde van swak reaksies 
deur blankes op die evangelie. 


Na aanleiding van negatiewe VvOOoTr- 
beelde van reaksie onder die bantoe 
op die evangelie, het bogenoemde 
Venter gesê dat hy nie teen sending 
is nie, maar teen die misbruik daar- 
van. As daar dus voorbeelde is dat 


die bantoe die evangelie verwerp, moet 


die evangelie in die geheel terug ge- 
hou word, want dan moet Mattheus 
7:6 toegepas word, aldus die argu- 
ment. Daarmee sou dan bewys wees, 
dat daardie mens of volk of ras nie 
bedoel is vir die evangelie nie! 

Wat bedoel Mattheus 7:6 in hierdie 
verband? — ,Moenie wat heilig is, aan 
die honde gee nie; en gooi julle pêrels 
nie voor die varke nie, sodat hulle 
dit nie miskien met hulle pote ver- 
trap en omdraai en julle verskeur 
nie.” Dit gaan hier nie om pêrels wat 
weerhou moet word van eties-laagge- 
sonke mense of laer rasse ensovoorts 
nie, maar van alle nie-Jode. Die nie- 
Jode is onrein beskou, of hulle goeie 
mense was of nie. ,,Honde” en ,,varke” 
is terme om die onreinheid van nie- 
Jode te beskryf. So was daar ook Jode 
wat in die oë van die Fariseërs on- 
joods geleef het. Hierdie Fariseërs 
wat so naarstig die wet onderhou, 
speel graag regter oor die skare — 
dat hulle die wet moet onderhou. 
Honde ken net die strate en agter- 
plase — nie die tempel mie. Jy kan 
hom nie tempelmaniere leer nie! Var- 
ke ken net die hokke se vuil — nie 
pêrels nie. Die heilige pêrels, die Wet, 
is nodig maar nie vir heidene nie, vir 
heiliges. Aan die heidene die ,,varke” 
en ,honde” moet die evangelie ver- 
kondig word, nie die wet nie. Anders 
draai hy met die wet om sy nek soos 
pêrels, om, vertrap dit en bestorm 
jou. Dis genade nie gebooie nie wat 
verkondig moet word. Hierdie gedeel- 
te sê dus nie vir ons aan wie nie 
sending gedoen mag word nie, maar 
hoogstens wel welke wyse vermy moet 
word. Die Here se verlossing van Is- 
rael uit Egipte staan vOOrop en dan 
volg die tien gebooie. Dis die orde 
wat ook in die sending gehandhaaf 
moet word, anders maak jy asof vark- 
hokbewoners tempelmense is! 


Is die Wêreldraad van Kerke vandag 
nie hiermee besig nie? 


Nederland. ak 


Die toeloop van studente is so groot 
dat oorweeg word om op een of ander 
manier dit te verhinder, omdat die 
fasiliteite nie voldoende is nie. Daar 
is immers nie genoeg geboue en 
moontlik ook nie genoeg wetenskap- 
like personeel vir so `n groot ver- 
meerdering in studentegetalle nie. So 
abnormaal is die toeloop, dat by 'n 
bevolkingsaanwas van 22 persent is 
die toename in die studentetal met 
566 persent toegeneem, albei geneem 
oor die afgelope 20 jaar. 


Moontlik sal die vrye toegang tot die 
universiteite ingekort moet word soos 
dit reeds is in die geval van die getal 
mediese studente. 


— Uit Nederlandse Post. 























Enkele gedagtes oor Gesag 


In die opvoeding van Jesus is daar 
volmaakte ewewig tussen gesag en 
vryheid. Gesag en vryheid is tegelyk 
doelstellings en middele. Onderwer- 
ping aan die absolute gesag van God 
is die hoogste lewensdoel van die 
mens, maar die vryheid waarmee 
Christus mens vrymaak is ook die 
hoogste lewensdoel. Volmaakte vry- 
heid vind die mens juis in volkome 
oorgawe aan God, in onderwerping 
aan Sy gesag. In die éênwording met 
God is vryheid en gesag as doelstel- 
lings dus volmaak saamgesnoer. Hier- 
die vryheid in Christus, hierdie vol- 
kome oorgawe aan God is `n genade- 
gawe. Tog word die mens dit nie 
eensklaps deelagtig nie, maar gelei- 
delik, deur gewenning en gehoorsaam- 
heid aan gesag, so ver as moontlik ge- 
hoorsaamheid-in-vryheid. 

Nogtans staan gesag as opvoedings- 
middel bokant vryheid verhewe, om- 
dat die vryheid wat beoog word steeds 
die vryheid van die mens is, in onder- 
werping aan die gesag van God. 


Jesus die volmaakte opvoeder is 
met gesag beklee, tog maak Hy spaar- 
saam van sy gesag gebruik. Hy dwing 
dit op niemand af nie — inteendeel, 
Hy betoon die volste moontlike eer- 
bied vir vryheid van die menslike per- 
soonlikheid. As doel is vryheid onder- 
geskik aan gesag; as middel ewe eens, 
maar die gesag gee aan die vryheid 
die maksimum ruimte. 


Tugmiddele wat Jesus toegepas het, 
het na gelang van omstandighede ge- 
wissel. 


'n Blik van die oog toe die haan 
kraai nadat Petrus Hom drie maal 
verloën het. 

Prikkeling van die gewete — Laat 
die een van julle wat sonder sonde 
is die eerste klip op haar gooi. 

Bestraffing: Gaan weg agter My 
Satan! 


Verontwaardiging: Wee julle ge- 

veinsdes want julle is gewitte grafte 
., Slange, addergeslag. 

Selfs lyfstraf by die reiniging van 

die tempel. 

Hierdie middele getuig van veel 
meer strengheid, straf, dwang en uit- 
oefening van gesag as wat gewoonlik 
met Jesus verbind word. 

Paulus pleit dat in die praktyk 
vryheid en gesag onafskeidelik van 
mekaar is. Herhaaldelik maan Paulus 
elke mens tot onderwerping aan die 
owerhede, omdat alle gesag uit God 
is (Rom. 13:1), maar ook ter wille 
van die gewete (Rom. 13:5), kinders 
tot gehoorsaamheid aan hul ouers ter 
wille van Gods belofte (Ef. 6:3), vroue 
tot onderdanigheid aan hul mans, SOOS 


aan die Here (Ef. 5:22), slawe tot 
gehoorsaamheid aan hul here, soos dit 
diensknegte van Christus, wat die wil 
van God doen, betaam (Ef. 6:6). 

Dit is dus duidelik dat Paulus on- 
derwerping aan gesag as 'n universele 
noodsaaklikheid sien. 





OUDL. H. J. BOSHOFF, 





Ook moet die gesagdraer die vry- 
heid van die onderdaan eerbiedig. 
Here moet geen dreigemente teenoor 
slawe besig nie (Ef. 6:9). Vaders 
moet hulle kinders in waardigheid in 
onderdanigheid hou (1 Tim. 3:4) en 
hulle nie vertoorn en terg sodat hulle 
moedeloos word nie (Ef. 6:4, Kol. 
a3:21)K 

Paulus preek nie slegs vir ander 
nie — hy stel self die voorbeeld, en 
handhaaf steeds die ewewig tussen 
gesag en vryheid. 

Hy is onverbiddelik streng in be- 
straffing van die sonde (1 Kor. 5) en 
beskaming van die sondaar (1 Kor. 
15:34). Tog is hy liefdevol soos `n 
vader, teer soos 'n moeder (1 Thess. 
2:7, 11). Hy beoog met sy tugtiging 
niks anders as berou tot bekering (2 
Kor. 7:8-10) en die vredevolle vrug 
van geregtigheid (Heb. 12:11) nie. 

As iemand oortree en berou het, 
moet hy broederlik reggehelp word 
(Gal. 6:1) en vergewe (2 Kor. 2:7) 
word. 

Hy wil niemand tot goeie dade 
dwing nie, maar moedig tot die doen 
van goeie aan uit 'n gees van bly- 
moedigheid (2 Kor. 9:7) en vrywillig 
(Filemon 14) aan. En wanneer die 
goeie gedoen is, weerhou hy die be- 
loning nie, want die ..arbeider is sy 
loon werd” (1 Tim. 5:17). 

Samevattend kan ons dus die onp- 
voedings van Paulus in hierdie woorde 
tipeer: uitoefening van gesag in 'n 
gees van liefde, onderwerping aan 
gesag in 'n gees van vryheid. 

Die kerkvaders, Clemens, Origenes, 
en Augustinus het aan die gesagsbe- 
ginsel 'n eerste plek toegeken. 

Van die middeleeue kan ons sê dat 
dit nie so donker was as hulle ge- 
woonlik geskilder word nie — dat die 
bloeitydperk van die middeleeue be- 
slis die Christelike periode was. Dat 
die ,donkerheid” wat gewoonlik aan 
die tirannie van die kerk toegeskryf 
word grotendeels in die gees van die 
kritici bestaan, naamlik dat die kerk 
wel sy gesag oor die hele lewe wou 
uitbrei, en daarin fouteer het, dat hy 
sy voogdyskap oor alle lewensterreine 
te lank wou volhou, maar dat daar 


behalwe die kerk ook ander gesags- 
bronne was, die feodale heer, die 
gilde, die orde en talryke middeleeuse 
groepsorganisasies, dat die indiwidu 
vrywillig die gesag aanvaar het en 
juis in hierdie selfonderwerping Sy 
selfverwesenliking gevind het. 


Die middeleeue bied dus allermins 
`n beeld van stagnasie as gevolg van 
onderdrukkende gesag, maar veel eer 
'n toneel van lewende aktiwiteit en 
prestasie onder die strenge toesig van 
'n ernstige voog, wat jaloers oor die 
hoogste geestelike belange in die lewe 
waghou, maar namate die opvoedeling 
groei al meer vryheid toestaan. 


Renaissance — Humanisme: 


Die mens is tot maatstaf van alle 
dinge verhef. Die klassieke dwepery 
het tot aanvaarding van die heidense 
lewensbeskouing aangegroei en die 
bande met die gesag van die kerk, 
Skrif en Christendom is verbreek. 


Vryheid het in losbandigheid ont- 
aard. Dit illustreer meer as menige 
filosofiese betoog die behoefte van 
die mens aan sterk gesag waarop hy 
kan vertrou. 





DIE EVANGELIE EN 
MODERNE MENS 


] Van bladsy 11 


Die kerkhervormer Maartin Luther 
het al van die mondigheid van die 
moderne mens gepraat. Daarin en in 
die sekularisering van die wêreld sien 
Luther 'n konsekwensie van die Chris- 
telike geloof, en daarmee die ontslui- 
ting van die vryheid van die mens 
voor God. Maar in die ontwikkeling 
vandag maak die vryheid van die 
mens hom los van die Christelike ge- 
loof. So 'n vryheid loop onherroeplik 
uit op dodelike slawerny. 


'n Mens kan nie anders as om te 
sê dat die huidige fase van die 
moderne tyd, wat eenmaal begin het 
met 'n hoog gestremde loflied op 
die geloof in die vryheid van die 
mens, tans dreig om ten einde te loop 
in 'n van angs vervulde twyfel. 'n 
Verantwoordelikheid wat nie meer 'n 
antwoord is nie, is 'n gedrog. So 'n 
mensheid val van die een leegheid in 
die ander. Hierdie mens raak in ver- 
twyfeling. Oorgegee aan die sinloos- 
heid, aan die niks, gryp hierdie mens, 
om nog enigsins enige houvas te kry, 
al is dit ook 'n skyn houvas, na die 
eerste die beste ideologie wat op die 
mark aangebied word en onderwerp 
hom daaraan. Bewyse hiervoor hoef 
in ons tyd voorwaar nie ver gesoek te 
word nie, 


(VERVOLG). 

LESERS SIR Me 


KATEGETE DIPLOMA 


Weleerwaarde Redakteur —  Ver- 
gun my om deur middel van ,,Die 
Hervormer” ons innige dank te betuig 
aan die Raad vir Kategese vir die 
instelling van die Kategete- Diploma- 
Kursus. Dit is `n groot, waardevolle 
en doelgerigte kursus. 

Ook aan die professore en predikan- 
te wat die duidelike, leersame lesings 
opgestel het, ons hartlike dank. 

Ons voel oortuig dat hierdie werk 
die kroon span op die goeie werk wat 
deur hierdie Raad in belang van ons 
kerk gedoen word. 

Die waarde van hierdie kursus vir 
elke individu kan nouliks oorskat 
word. Dit help om die preek van die 
predikant soveel beter te verstaan en 
dit kan dan ook soveel duideliker aan 
die kinders oorgedra word. 

Dit is die moeite werd vir elke lid- 
maat van die kerk om hierdie kursus 
te volg; vir die ampsdraer en kate- 
geet is dit `n moet. 

Hierdie bewering word gemaak om- 
dat die kursus die ampsdraer en kate- 
geet soveel beter toerus vir sy taak, 
om die gemeentelede toe te rus vir 
hulle taak, naamlik om getuies te wees 
van die evangelie van Jesus Christus. 

Hoe kan ons as ampsdraers en lid- 
mate van die Nederduitsch Hervorm- 
de Kerk van Afrika ons dank vir hier- 
die waardevolle kursus betuig? Ek 
glo die antwoord is: Skryf in vir die 
kursus, volg dit en skryf die eksamen. 

— M. H. J. van der Merwe, Olean- 
derweg 16, Edleen, Kempton Park — 
Gemeente Zuurfontein. 


Verklaring 
GEEN ONRUS 


In 
EBENHAEZER 
Geagte Redakteur — Namens die 


kerkraad van hierdie gemeente wil ek 
u vra of u asseblief die berig in die 
Rapport” van 20 Junie 1971 met 
regstelling in die Hervormer te publi- 
seer. 

Na aanleiding van `n berig in ,,Ra- 
port” van 20 Junie 1971 onder die 
opskrif ,Familie spat uitmekaar oor 
Politiek” en met besondere verwysing 
na die paragraaf in ,Ons gebruik nie 
meer nagmaal nie, want die twis is 
al in die kerk. Ons is in die Hervorm- 


de Kerk. Dit breek ons harte', wens 
ons as kerkraad van Ebenhaeser, die 
volgende verklaring uit te reik: 
Hierdie kerkraad dra geen kennis 
van enige verdeeldheid of onreëlma- 
tigheid wat voortspruit uit die politiek 
nie. Die teendeel is waar: dat daar 
algehele harmonie en eenheidsgevoel 
onder lidmate en kerkraad bestaan. 


Die Nederduitsch Hervormde gemeen- 
te van Ebenhaeser staan eenparig met 
eenheid van hart en sin in diens van 
die Hoof en Heer van die kerk, Jesus 
Christus. 


Baie dankie, 
Broederlike groete, 
J. J. van der Merwe, skriba. 





” 


Elke pligsvervulling word deur `n 
ander pligsvervulling vergoed; en elke 
oortreding word deur `n ander oortre- 
ding gestraf. 


'n Ou Joodse gesegde. 


As u wil weet of iemand baie van 
God hou, gaan dan maar eers ma of 
hy baie van sy moeder hou. 


Okke Jager. 


As die dood nie met die opstanding 
van Christus deurbreek is nie, dan sit 
ons opgesluit in die dood. Dan loop 
ons weg in die letterlike sin van die 
woord, dood. 


— S$. Kooistra. 


Christus het met ons swak en son- 
dige mense solidér eensgesind, saam- 
horig) geword en het die vlees van 
Adam na die val aangeneem om een 
van ons te wees. 


— Prof. dr. G. C. van Niftrik. 

VAKANSIEPROBLEME OPGELOS! 


'N STRANDHUIS BINNE ELKEEN SE BEREIK—LENINGS BESKIKBAAR 
KOELWATERS, MTWALUME, NATALSE SUIDKUS. 


Bekom u eie strandhuis — Maklike betalingsvoorwaardes — U kan die huis 
gedurende u vakansie benut, dit verhuur of permanent bewoon. 


Ten volle gemeubileerde drieslaapkamerhuise beskikbaar — 54 myl van 

Durban, geleë tussen Scottburgh en Hibberdene — 'n Pragtige goue strand 

met 'n groot getyswembad — Veilige Branderry en swem agter veiligheids- 
nette — Uitstekende hengelgeleenthede. 


PLAN NR. 1 — PRYSE VANAF R1.520. 'N HUIS VIR BEWONING VAN 
EEN MAAND PER JAAR. 

Betaalbaar oor drie jaar rentevry. Deposito vanaf R170. Paaiemente R38 

per maand. U kies 'n spesifieke huis vir `n spesifieke maand. U kan dit dan 

soos u verkies bewoon, verhuur of uitruil vir 'n ander maand. na gelang 

van omstandighede. Woonreg word lewenslank behou en kan testamentêr 
bemaak of verkoop word. 


PLAN NR. ? — PRYSE VANAF R15.000. `N HUIS VIR PERMANENTE 
BEWONING. 
Volle lenings beskikbaar. 


Tree nou op en verseker 'n permanente vakansiehuis vir u en u nakome- 
linge. Slegs 'n beperkte aantal nog beskikbaar. Pos hierdie koepon vandag! 
N.G.B., POSBUS 1854, PRETORIA. TEL.: 3-6507, 3-5341/2/3. 


Voorsien my asseblief van volledige besonderhede in verband met u 
vakansiehuise te Koelwaters. 


Mnr:/Mev /Mejid Faul det RE ee 


Adres UR AIR. AE 


Tall (Huis): IE oa (Kantoor) 
Ek stel belang in plan Nr. 1 vir die maand... uesesskresbessss Reede Res Rekkaa kaas 


Plan Nr. ?2 (Permanente bewoning): 

VROUE RUBRIEK...... 


Burgerlike Beskermingsopleiding 


DAMES! 

Wil u `n leidster word? 

Is u gekwalifiseerd in noodhulp- 
dienste? 

Kan u in tye van nood leiding 
neem? 

Wil u kwalifiseer in die bestuur en 
onderhou van voertuie? 

Stel u belang in telekommunikasie? 

Hierdie opleiding is gratis by die 
nuwe Burgerlike Beskermingskolilege. 


Burgerlike Berskermingskollege: 
George. 

1. Die Kollege is gesetel in George 
en geleë aan die voet van die skilder- 
agtige Outenikwaberge. Die opleiding 
staan onder beheer van die Direkto- 
raat van Burgerlike Beskerming, `n 
tak van die S.A. Leër. 


Kursus in Burgerlike Beskermingsteg- 
nieke. 


2. Die kursus is die tweede van sy 
soort wat aangebied word om dames 
in burgerlike beskermingstegnieke te 
bekwaam. Opleiding begin Februarie 
1972 en strek oor `n tydperk van 10 
maande. Die sluitingsdatum vir aan- 
soeke is 20 Augustus 1971 en moet 
gerig word aan: 


Hoof van die leër, 
S.A. Leërhoofkwartier, 
Privaatsak 297, 
PRETORIA. 
(Telefoon: 2-8871). 


Doel van Opleiding. 


3. Die doel van die opleiding is om 
dames intellektueel, geestelik en lig- 
gaamlik weerbaar te maak teen be- 
dreigings teen haar land, en haar te 
bekwaam om veral leierskap by haar 
te ontwikkel om haar in staat te stel 
om: 

a) Gedurende noodtoestande leiding 
te kan neem om mense te kalmeer en 
verantwoordelik te laat optree. 

b) Te beplan en te organiseer om 
in die lewensbehoeftes wat in sulke 
krisistye mag onstaan, te voorsien. 

c) Sekere nooddienste waarvoor nor- 
male werkkragte nie beskikbaar is nie 
te verrig. 


4. Tn die opleidingsproses word die 
dame aanvaar as 'n gelykwaardige 
maar andersoortige menslike wese, 
met `n lewens- en werkspatroon wat 
van dié van die man verskil, met inag- 
neming dat die vrou se grootste by- 
drae in die stryd om die voortbestaan 
van haar volk steeds bly dat sy lewe 
sal skenk en dat sy lewe ten alle 
tye sal beskerm deur versorging, haar 


verpligtings en deur haar leiding as 
geestelike weerbare en fyn beskaafde 
wese wat die skone en die ware in die 
lewe waardeer en nastreef. 


Leerplan. 


5. Die leerplan maak voorsiening 
vir: 


2a. Noodsaaklikheid vir die organi- 
Sasie van burgerlike beskerming. 

b. Noodhulp, tuisverpleging en om- 
gewingsgesondheid. Die standaard van 
opleiding is van So `n gehalte dat 
studente aan die hoogste sertifikaat/ 
medaljevereistes van die noodhulp- 
organisasie sal voldoen. By voltooiing 
van hul kursusse sal suksesvolle stu- 
dente as gekwalifiseerde instruktrises 
in noodhulp en tuisverpleging aanvaar 
word. Omgewingsgesondheid word op 
dieselfde hoë peil aangebied. Hierdie 
onderrig sluit in hulp by hospitale, 
noodhospitale en voorposeenhede, as- 
ook toepassing van noodhulp in ramp- 
gebiede en vervoer en hantering van 
pasiënte. 

c. Opleiding in ambulansbestuur en 
-bediening. Die studente sal met die 
meganiese werking en onderhoud van 
voertuie vertroud gemaak word en in 
die bestuur van ambulanse en ligte 
voertuie onderrig word om te kwalifi- 
seer vir die S.A. Weermag se motor- 
bestuurderslisensie. 

d. Noodvoeding en -huisvesting ty- 
dens noodtoestand. 

e. Brandvoorkoming en -bestryding. 
Die kursus maak voorsiening vir die 
onderrig in die elementêre beginsels 
en tegnieke van brandbestryding en 
-voorkoming vir huisbewoners. 

f. Telefkommunikasies wat die vol- 
gende insluit — spoedtik (60 woorde 
per minuut), teledrukkerbediening en 
-prosedures, militêre skryfwyse en be- 
sigheidsbriewe, spraakprosedures, se- 
kerheid en kodes, seinsentrumbedie- 
ning, radio-uitrusting, skakelbordbe- 
diening en -prosedures, asook radio- 
antennes. 

g. Militêre opleiding. Hierdie aspek 
van die studente se opleiding is hoof- 
saaklik daarop toegespits om haar ver- 
troud te maak met die vereistes van 
interne militêre prosedures en organi- 
sasies. Gedurende die basiese oplei- 
ding sal studente deeglik in parade- 
grondwerk afgerig word. Dit behels 
hoofsaaklik afdelingsdril, groter for- 
masiedril, salueer en eerbewys, sere- 
moniële dril, asook optredes en hou- 
ding van wagte en skildwagte. Wat 
weerbaarheid betref, sal studente on- 
derrig word in selfverdediging, met en 
sonder wapens. Hulle sal ook die ge- 


leentheid kry om die teorie te bestu- 
deer en die vaardigheid te verkry in 
die hantering van kleinkaliber geweer 
en pistool. 

h. Liggaamlike opvoeding, sport en 
ontspanning. Dit sluit in persoonlike 
higiëne, liggaamshouding, bewegings- 
leer, gimnastiek ensovoorts. 

j. Karaktervorming (Leierskap, ini- 
siatief, deursettingsvermoë, ens.) Hier- 
by is ingesluit oorlewingskursusse, 
avontuurtogte, noodvoeding, noodhuis- 
vesting, kamplewe ensovoorts. 

k. Algemeen vormende aspekte, wat 
onder andere die volgende insluit: 

i. Kerkdienste en godsdiensbedry- 
wiehede. 

ii. Lewenskuns en menseverhou- 
dinee, wellewendheid (korrekte ge- 
bruik en goeie maniere), verhouding 
tussen geslagte, huweliksvoorligting, 
ouer/kindverhouding, elementêre kin- 
dersielkunde, die posisie van die vrou 
in die moderne samelewing, die regs- 
posisie van die vrou met betrekking 
tot die huwelik ensovoorts. 

iii. Leierskap en organisasie gedu- 
rende noodtoestande, in die openbare 
lewe, en in die huislike lewe. 

jv. Persoonlike versorging en tuis- 
kunde wat korrekte eetgewoontes, vel- 
versorging en grimering, modes en 
tuisteskepping insluit. 

v. Kunswaardering en -beoefening. 

vi. Vryetydsbesteding, #filmverto- 
nings, musiekaande, konserte, volk- 
spele, uitstappies, ensovoorts. 


Vereistes vir toelating. 


6. Om te voldoen aan die vereistes 
vir toelating tot die kursus moet ap- 
plikante: 


a. 'n S.A. burgeres wees. 

b. Nooit getroud gewees het nie. 

c. Matriek of gelykwaardige onder- 
wyskwalifikasie of die kwalifikasie 
einde 1971 verwerf. 

d. Tweetalig wees. 

e. Nie ouer as 22 jaar nie. In die 
geval van 'n minderjarige moet die 
skriftelike toestemming van haar ouer 
/voog verkry word. 

f. Medies geskik wees. 


Voordele gedurende opleiding. 


7. Gedurende die tydperk van op- 
leiding ontvang/geniet die studente: 


a. Gratis uniforms. 

b. 'n Dagtoelaag van 63c. 

c. Vakansieverlof van 7 dae, met 
uitsluiting van reistyd. 

d. Gratis vervoer van en na die 
Kollege — ook vir vakansie, 


[1] Blaai om 

BURGERLIKE BESKER- 
MINGSDIENSTE 


C] Van vorige bladsy 


e. Gratis huisvesting en voedsel. 


f. Geneeskundige behandeling ge- 
skied op Staatskoste. 


g. Tandheelkundige behandeling, 
met uitsondering van beserings op 
diens, is beperk tot advies of trek 
van tande. 


Verpligtinge. 

8. Na opleiding is die student vry 
om enige loopbaan te kies, of enige 
verdere opleiding by Universiteite, 
ensovoorts te volg. Die enigste ver- 
pligtinge is die volgende: 

a. Studente word ingedeel by die 
Burgerlike Beskermingskorps, wat as 
'n korps van die S.A. Leër (Burger- 
mag) ingestel is. Na voltooiing van die 
opleiding, sal studente vir `n tydperk 
van 9 jaar op `n loslys geplaas word, 
en hulle kan tydens enige geprokla- 
meerde noodtoestand wat gedurende 
hierdie tydperk mag ontstaan, vir 
enige burgerlike beskermingsdiens op- 
geroep word. Sy kan van hierdie ver- 
pligting op grond van swak gesond- 
heid, moederskap of enige ander gron- 
dige rede, vrygestel word. 


b. Dit word van studente verwag 
om na voltooiing van hul kursus by 
een van die erkende noodhulpvere- 
nigings aan te sluit. 


(Geplaas op versoek van die N.H.S.V.- 
Hoofbestuur). 


Kies en uitverkies word. 


Om te glo is om te kies, vry en wel 
oorwoë en vir die keuse is ons ten 
volle verantwoordelik . . . Maar kom 
ons dan nie in stryd met die uitver- 
kiesing nie? Sluit die twee: self kies 
en uitverkies word, mekaar nie vol 
kome uit nie? As ons bestem of nie 
bestem is tot die ewige lewe nie, kan 
daar dan nog wel van `n vrye, wel- 
bewuste en verantwoordelike keuse 
gepraat word? En omgekeer: as ons 
geroep word om in vryheid te kies ... 
hoe kan daar dan nog sprake wees 
van ,,n verordineer wees tot die 
ewige lewe?” 


Vir ons redenerende verstand is dit 
miskien 'n teenstrydigheid, maar wat 
ons nie met mekaar kan rym nie, gaan 
in die praktyk van die geloofslewe tog 
pragtig saam. Dit sien ons in Hand. 
13:48: ,,En hulle het die woord van 
die Here geprys; en daar het gelowig 
geword almal wat verordineer was tot 
die ewise lewe”. 


— Hervorm Weekblad. 


Die Middaghoogte 


(Deur die SAUK. oor die Vroue- 
rubriek uitgesaai) 


1. ORIENTERING 


Figuurlik gesproke kan die lewe 
van die mens met `n dag vergelyk 
word. Daar is die mêre en voormiddag 
van die kinderjare en die jeug. Dan 
kom die middaghoogte van die volwas- 
senheid en dit word opgevolg deur 
die namiddag van die ouderdom om 
ten slotte te eindig in die laataand 
van die dag wat verbygegaan het. 


In hierdie hele ontwikkelingsgang 
is daar gedurende die kinder-en jeug- 
jare, sowel as in die vroeë volwassen- 
heid, eers `n stygende lyn van groei 
en ontwikkeling. Wanneer die middag- 
hoogte egter bereik word, is die helfte 
van die lewensdag agter die rug. Die 
son neig na die weste en die ontwik- 
kelingslyn begin om `n dalende ten- 
dens te toon. 


In feite beteken dit dat die mens 
tot min of meer die helfte van sy 
lewe groei en ontwikkel wat betref 
ligeaamskrag en fisieke aantreklik- 
heid. Tegelyk is die vrou instaat om 
kinders in die wêreld te bring en die 
menslike ras voort te plant. 





DR. S. J. PRINS 


Wanneer daar egter oorgegaan 
word tot die tweede helfte van die 
lewensdag, begin die kragte om ge- 
leidelik af te neem, die uiterlike 
skoonheid begin om te verwelk en 
die voortplantingsvermoë van die vrou 
begin gaandeweg te verminder om 
weldra te eindig. 


Die middaghoogte van die lewens- 
dag staan bekend onder verskillende 
benaminge. Sommige noem dit die 
oorgangstyd en ander, die lewensver- 
andering; dit word ook die monopause 
en die klimakterium genoem. Dikwels 
word dit spottenderwys die gevaarlike 
jare of die man se tweede adolessensie 
genoem. Oor die algemeen staan dit 
egter bekend as die middeljare, be- 
doelende daarmee dat die beloofde 
70 of 80 jare tot die helfte daarvan 
gevorder het. 


Wat lewensfases betref, word die 
middeljare voorafgegaan deur die 
vroeë volwassenheid en opgevolg deur 
die ouderdom. In terme van ouderdom 
egter, word dit tussen 40 en 60 jaar 
gestel. 

Hierdie begrensing kan egter nie 
in absolute sin geneem word mie, 
want die mens se lewe kan nie in 

skerp omlynde afdelinkies ingedeel 
word nie. Weens talryke en groot in- 
dividuele verskille, is daar nie twee 
mense wat presies eners is, dink, 
reageer en ontwikkel nie. Daar vind 
gedurig `n oorvleueling tussen die 
denkbeeldige lewensstadia plaas. Vir 
die een persoon sal die middeljare 
reeds op 40-jarige leeftyd begin, ter- 
wyl dit vir die volgende een miskien 
nie voor 45 jaar sal opdaag nie. Om 
hierdie rede het iemand, naamlik 
Brozek gesê: ,,Humans vary as apples 
do, some ripen in July, others in 
October.” 


] Na volgende bladsy 








TEHUIS VIR BEJAARDES, 
WINKLESPRUIT, NATAL. 


Mooi Hawens is `n tehuis vir 
Bejaardes wat onlangs voltooi is. 
Aansoek om huisvesting kan 
nou gedoen word. Daar is tans 
nog 'n groot aantal kamers be- 
skikbaar. 


Dit is geleë in Winklespruit, 
ongeveer 20 myl suid van Dur- 
ban. Die gebou is ongeveer 100 
meter van die strand af, baie 
naby Winklespruitstasie en naby 
die poskantoor en sakesentrum. 


Dit is 'n pragtige nuwerwetse 
gebou: 1388 dubbelslaapkamers 
(of enkel) en elkeen is toegerus 
met groot vensters, ingeboude 
hangkaste, `n storthokkie en 'n 
handewasbak, kragprop en 'n 
prop vir u eie telefoon. Verder 
is daar drie sitkamers (een op 
elke vloer), 'n pragtige gemeen- 
skapsaal met lugreëling en in 
elke vloer is die nodige was, 
strk-, bad-, en toiletgeriewe. 

Dit het 'n pragtige see- en 
binnelandse uitsig; is geleë in `n 
rustige omgewing wat hom ook 
leen tot aangename uitstappies 
en wandelinge. 

Vir verdere besonderhede en 
aansoekvorms kan u navraag 
doen by: 

Die Plaaslike Bestuur, 
Mooi Hawens, 

Posbus 2393, 
DURBAN. 








DIE MIDDAGHOOGTE 


[7] Van vorige bladsy 
Onbekendheid met die middeljare: 

Met die ontwikkelingskenmerke van 
die kind sowel as van die adolessent 
is die ontwikkelingspsigologie goed 
bekend. Selfs oor bejaardes is daar 
al heelwat navorsing gedoen. Dog met 
die middeljare is dit anders gesteld. 
Oor hierdie onderwerp is daar maar 
nos min navorsing gedoen. 

Hiervoor kan daar meer as een 
moontlike rede genoem word: 

(1) Tot taamlik onlangs was die 
probleme in verband met die middel- 
jare, nog net van fisiologiese aard 
wat op die gebied van die geneesheer 
gelê het. Die psigoloë het tewens hulle 
hande vol gehad met navorsing oor 
kinders, adolessente en jong volwas- 
senes; 

(2) In die vorige eeu was die le- 
wensverwagting nie so hoog dat die 
middeljare `n probleem sou skep nie, 
gevolglik is daar ook nie soveel aan- 
dag aan gegee nie; 

(3) Die meeste navorsers verkeer 
self in die middeljare. Dit is eie aan 
die mens om nie sy sukses of misluk- 


king te wil toeskryf aan die lewensjare 
waarin hy verkeer nie. 


Gebrek aan kennis, rede vir wanop- 
vatting.s 

Wat die rede(s) ookal mag wees, 
die feit bly staan dat die kennis oor 
die wesensaard van die middeljare 
maar betreklik skraal is. Die kennis 
wat die deursnee individue oor die 
onderwerp besit, berus grotendeels op 
hoorsê en op wat daaroor in populêre 
tydskrifartikels geskryf word. Die 
vraag ontstaan dan of dit nie moontlik 
die oorsaak is vir die baie misverstand 
en wanopvattings oor hierdie tydperk 
in die bestaan van die mens nie. 

Een hiervan is die ongegronde ge- 
loof dat verwarring, swartgalligheid, 
liggaamlike ongesteldheid — kortkom, 
`n afgryslike bestaan die essensiële 
kenmerk van die middeljare is; verder 
dat dit sonder aansiens des persoons 
die onvermydelike lot van elkeen is 
wat die voorreg het om daardie le- 
wensjare te bereik. Bowendien word 
ook geglo dat dit net die vrou is wat 
die beproewing moet deurworstel. Wat 
die man betref bestaan die stereotipe 
dat die meeste mans in hierdie lewens- 


periode noodwendig na groener wel- 
velde sal gaan soek. 

Van al hierdie wanopvattings kan 
natuurlik gesê word dat hulle halwe 
waarhede en halwe leuens is. 

Dat die middaghoogte van die le- 
wensdag 'n moeilike en gevaarlike 
tyd kan wees, kan nie ontken word 
nie. Aan die anderkant is dit net so 
waar dat dit nie so hoef te wees nie. 
Noodsaak om te begin oor die wesens- 
aard van die middeljare. 

Noodwendig is daar `n groeiende 
belangstelling in die middeljare, veral 
wat betref geloofwaardige inligting en 
feitekennis. Dit is so omdat die le- 
wensverwagting hoër is en steeds 
groter persentasies van `n bevolking 
hulle in hierdie lewenstydperk bevind. 
Gevolglik is daar ook 'n dienooreen- 
komstige toename in hulle persoon- 
like en interpersoonlike probleme. 

Om hierdie rede is dit noodsaaklik 
om te besin oor die aard en verant- 
woordelikhede van die middeljare, 
asook oor die probleme wat dit mee- 
bring op die fisiologiese, die sosiaal- 
kulturele en die geestelike gebied. 


(WORD VERVOLG) 





NUWE PREDIKANTE EN VIER VAN HULLE LEERMEESTERS 





VOOR VAN L. NA R.: Proff. drr. J. P. Oberholzer, F. J. van Zyl, B. J. Engelbrecht (dekaan), J. I. de Wet, Prop. J. P. 
Naude, H. J. Bolsenbroek, F. J. Boshoff, H. T. van Deventer, G. J. van Staden, B. J. Erasmus. 


AGTER: J. P. Verster, P. M. Venter, W. J. Slabbert en W. C. J. van Rensburg. 
AFWESIG: Proff. S. P. J. J. van Rensburg en A. D. Pont. 

JEUGRUBRIEK...... 


Bybelstudie: Mattheus 4:1 


(Vervolg op Die Hervormer van 
Oktober 1971). 


DIE GEDOOPTE WORD VERSOEK... 


Die geskiedenis van die versoeking 
van die Here Jesus deur die duiwel, 
word deur al drie die sogenaamde si- 
noptiese evangelies (Mattheiis, Mar- 
kus en Lukas) genoem (Vgl. Markus 
1:12v. en Lukas 4:1-3). By 'n noukeu- 
rige vergelyking van die drie vermel- 
dinge, blyk dat al drie die evangeliste 
van dieselfde gebeurtenis weet, maar 
dit elkeen op sy eie manier oorvertel. 
`n Mens staan immers nie in diens 
van God, met `n Ander se talente en 
persoonlikheid nie, maar met jou eie. 
Die verskille tussen die genoemde 
beskrywings van die versoekingsge- 
skiedenis kan nie geignoreer word nie, 
maar dit is dom om daarop te konsen- 
treer. `n Mens moet op die h6éfsaak 
probeer konsentreer. 





DS. J. J. ENGELBRECHT (JNR.) 


In verband met Mattheiis 4:1 en sy 
parallelle in die ander evangelies, let 
ons nou op die volgende drie belang- 
rike aspekte: 


1. Die noue verband tussen die doop 
van die Here Jesus en sy versoeking. 

2. Die feit dat Hy juis in die woes- 
tyn versoek is. 

3. Die noue verbintenis tussen Jesus 
en die Heilige Gees. 


1. Doop en Versoeking. ie 


In Matt. 3:3-17 is gehandel oor die 
doop van Jesus deur Johannes die 
Doper. Die belangrike gebeurtenis is 
gevolg deur die neerdaal van die 
Heilige Gees op Jesus en die stem 
uit die hemele. Onmiddellik daarna 
vertel Mattheiis: ,Toe is Jesus deur 
die Gees weggelei . . . ” Markus sê: 
,En dadelik het die Gees Hom uitge- 
dryf in die woestyn”, terwyl Lukas 
na die beskrywing van die doopge- 
beure eers die geslagsregister van 
Jesus gee en dan vertel: ,En Jesus 
het vol van die Heilige Gees terugge- 
keer van die Jordaan af, en is deur 
die Gees in die woestyn gelei.” (Vgl. 
Markus 1:9-13; Matt. 3:18-17; 4:1; 
Luk. 3:21v.; 4:1). 

Blykbaar is daar `n diepe verband 
tussen die doop en versoeking van 
Jesus. Die nederdaling van die Gees 
op Hom en die stem uit die hemele 
het belangrike dinge aangaande Jesus 
te kenne gegee (Vgl. die mooi uiteen- 
setting van ds. Pelser in ,Die Hervor- 
mer” van September 1971). Die ver- 
soeking deur die duiwel sou 'n goeie 


toets wees of Hy waarlik is wat aan- 
gaande Hom te kenne gegee is. Twee 
keer tart die duiwel Hom, byvoorbeeld 
met die woorde: ,As U die Seun van 
God is .. . ” Uit die verloop van die 
geskiedenis blyk dat Hy die toets 
deurstaan het. Die Satan het nie toe 
nie en ook nie later daarin geslaag 
om Hom te laat afwyk van die pad 
wat via sy kruisdood tot ons verlos- 
sing uit die sonde sou lei nie! 

Die Griekse woord wat hier met 
versoek” vertaal word, én sy verwan- 
te vorme wat byvoorbeeld met ,,ver- 
soeking” vertaal word, word in die 
Nuwe Testament in meer as een be- 
tekenis gebruik. So word daar in 
Hand. 9:26 byvoorbeeld dieselfde 
werkwoord gebruik om te sê dat 
Paulus na sy aankoms in Jerusalem 
probeer het om by die dissipels aan 
te sluit. In Openbaring 2:2 word die 
woord gebruik in die sin van op die 
proef stel om vas te stel van watter 
kwaliteit `n mens is: Tot eer van die 
engel van die gemeente in Efese word 
gesê dat hy diegene ,op die proef 
gestel het wat sê dat hulle apostels 
is en dit nie is nie, en hulle leuenaars 
bevind het.” Heb. 11:17 handel oor 
die beproewing van Abraham deur 
G6éd wat hom beveel het om sy seun 
Isak te offer. Die doel van die be- 
proewing is om te kyk of hy die 
toets kan deurstaan (Vgl. 1 Kor. 10:13 
versoeking; Heb. 2:18: Openb. 3:10). 

Die teenstanders van Jesus egter, 
versoek Hom met die slegte doel om 
iets te kry wat hulle téén Hom kan 
gebruik (Matt. 16:1; 19:3; 22:18v). 
Wanneer daar in Jak.1:13 gesê word 
dat God niemand versoek nie, gaan dit 
om versoeking in die slegte sin van uit- 
lokking of verleiding tot sonde (Vgl. 
Gal. 6:1). Geen wonder dus dat die 
duiwel wat in laasgenoemde sin werk, 
die versoeker” genoem word nie 
(Vgl. Matt. 4:3; 1 Thess. 3:5b). Vol 
gens ons teks het hy selfs die Here 
Jesus sê aangedurf. 


2. Die Woestyn. 

In die heilsgeskiedenis, die geskie- 
denis van God se handelinge tot voor- 
deel van mense, soos ons dit in die 
Bybel opgeteken vind, het die woestyn 
`n belangrike rol gespeel. Die woestyn- 
tyd, die tyd tussen uittog uit Egipte 
en intog in die beloofde land, was 
volgens die Bybel `n tyd waarin Israel 
dikwels in die toets van geloofsge- 
hoorsaamheid gefaal het. Tog word 
die woestyntyd in die Bybel ook meer- 
male gesien as ,,die goeie oue tyd” toe 
die verhouding tussen God en die volk 
nog goed was en hulle sy sorg in `n 
besondere sin geniet het. Dit was die 

tyd van Moses, hulle groot leier; ty- 
dens die woestyntog het hulle die wet 
van God by die berg ontvang; die 
woestyntyd was die tyd van manna en 
kwartels en water uit die rots. (Vgl. 
Deut. 1-8; Ex. 16; Ps. 105:40; Ex. 19 
en 20; Deut. 8). 

In die woestyn het Moses en Dawid 
en Elia en Johannes die Doper en 
Paulus `n belangrike deel van hul 
vorming en toerusting vir hulle taak 
ontvang. Ook Jesus, die beloofde Mes- 
Sias, die Seun van God én die lydende 
Kneg van die Here, word aan die 
begin van sy openbare optrede, in die 
woestyn gelei om versoek te word. 
Wie belangrike opdragte het om uit 
te voer, moet ook strenge toetse deur- 
staan! 


3. Jesus en die Heilise Gees. 


Die blote feit dat die duiwel her- 
haaldelik probeer om Jesus tot sonde 
te verlei én die feit dat Hy in die 
woestyn honger kry en kan veronge- 
luk as Hy van die tempel sou afspring, 
veronderstel onmiskenbaar dat Hy in 
die volle sin van die woord 'n mens 
was (Vgl. Heb. 4:15; Joh. 1:14; 1 Tim. 
2:5). As dit al was wat die Bybel 
oor sy mensheid sou sê, benewens die 
feit dat Hy later ook doodgemaak en 
begrawe is, sou ons miskien met reg 
kon beweer dat Hy Hom soms vergis 
het en foutiewe uitsprake gemaak en 
`n valse toekomsverwagting gehad het. 
Daar is trouens mense wat sulke 
dinge aangaande Hom beweer. Nou 
leer die Bybel egter baie uitdruklik 
dat daar `n besondere verbintenis tus- 
sen Jesus en die Heilige Gees was en 
is. Hy was wel egte mens, maar die 
Bybel sê dat Hy sonder sonde was 
(Vgl. Heb. 4:15). Van kleins af was 
Hy in `n besondere sin gelei en toe- 
gerus deur die Heilige Gees. Hy het 
in die allernouste verbondenheid met 
die Heilige Gees, die Gees van God, 
gespreek en gehandel en dus ook met 
gesag gepraat. Ons noem 'n paar uit- 
sprake in hierdie verband: Reeds in 
verband met sy geboorte het die Hei- 
lige Gees `n prominente rol gespeel. 
Die Heilige Gees sou oor Maria kom 
en die krag van die Allerhoogste sou 
haar oorskadu (Luk. 1:35). Van die 
Kindjie Jesus, word vertel dat Hy 
gegroei en sterk geword het in die 
Gees” (Luk. 1:80; 2:40); die Gees het 
Hom as twaalfjarige Seun in die 
tempel gebring, by sy doop op Hom 
neergedaal en Hom daarna die woes- 
tyn ingelei (Vgl. Luk. 2:72; Matt. 
3:16; 4:1). Van Hom lees ons dat 
God Hom die Gees nie met mate gee 
nie (Joh. 3:34) en dat Hy Gods Kneg 

VAN VOORAF 


Dit is waarlik alweer 1972. 1971 is 
soos 'n gedagte verby. Mens besef dit 
nogal met `n skok. 


Ek kan baie goed onthou, dat toe 
ek 'n knapie van So ses of sewe jaar 
oud was, was die jare baie langer. Dit 
was 'n ewigheid van die een kersfees 
na die volgende — skoolvakansies was 
'n leeftyd uit mekaar, die tyd kon 
net eenvoudig nie vinnig genoeg ver- 
bygaan nie. Maar met die jare het 
dit ook verander. Nou se dae is die 
jare te kort. Jy neem jou voor om 
vanjaar nog `n ding te doen, en voor 
jy jou kan kry is vanjaar verby. 

Dit is nie te wyte aan die feit dat 
die jare korter word nie, maar aan 
die feit dat mens al besiger word. Hoe 
ouer jy word, hoe groter word jou 
verantwoordelikheid—hoe meer dinge 
is daar wat aanspraak begin maak 
op jou tyd. Daar is later net nie meer 
genoeg minute in die dag om alles te 
doen wat jy graag wil doen nie. Daar- 
om moet mens begin kies wat jy gaan 
doen. En aan die einde van die jaar is 
sekere dinge ongedaan. Snaaks dat 
dit gewoonlik die dinge is wat ons 
moet doen. Omdat ons deur die dae 
moet jaag, is daar gewoonlik nie tyd 
om ons plig te doen nie. 


Maar nou is daar weer 'n nuwe 
jaar. Eintlik het niks verander nie. 
Gister is nog gister, en more is nog 
more, en ek is nog ek. Die nuwe jaar 
sê nie soveel nie. Dit is maar net 'n 
manier om die tyd in te deel. Maar 
ons leef van jaar tot jaar — ons 
is gewoond daaraan dat die nuwe jaar 
gewoonlik iets nuuts beteken. In die 
nuwe jaar gaan ek na 'n nuwe stan- 
derd op skool, of na `n verdere studie- 
jaar op universiteit. En voor jy weet 
waar jy is, gebeur dit met jou kinders. 
Maar die punt is — in 'n sekere sin 
van die woord is elke nuwe jaar `n 
nuwe begin. Dit is `n nuwe begin en 
`n geleentheid om van vooraf besig te 
raak met dinge wat ons in die verlede 
verwaarloos het. 


Ek het dit hierbo gestel dat dit ge- 
woonlik die uitvoering van jou pligte 
is wat die maklikste verwaarloos word. 
Want dit is tog wonderlik, jou plig 
is alte selde ook jou nlesier. Die 
uitvoering van jou plig is gewoonlik 
iets wat soos 'n berg voor jou lê. Lang- 
enhoven het gesê 'n mens moet jou 
swaarkry met lekkerkry klaarkry. 
Daardie ,lekkerkry” is iets wat ons 
maar selde kry. 


Wat is ons plig? Ons plig is groot en 
dra vele verskillende fasette. Jy het 
'n plig teenoor jou gesin en jou 
familie. Jy het 'n plig teenoor jou 
werkkring, jou beroep en jou vriende. 
Jy het 'n plig teenoor jou volk. Jou 


grootste plig is teenoor jou kerk en 
jou God. 





DS. G. C. VELTHUZEN 





Hoeveel keer, en op hoeveel verskil- 
lende maniere het jy nie in die jaar 
wat verby is, elke faset van hierdie 
groot plig verwaarloos nie. Hoeveel 
keer het jy nie jou familie verwaar- 
loos nie. Dit maak nou nie saak of 
jy 'n kind of vader of moeder in `n 
huis is nie. Jy is dit aan die ander 
in daardie huis verskuldig om van jou 
tyd aan hulle te gee. Ons hoor bykans 
elke dag dat een of ander geleerde 
op een of ander plek praat oor die 
probleme met die Suid-Afrikaanse ee- 
sinslewe. Die sesinslewe verbrokkel, 
die mense wora eensames in hulle eie 
huise, hulle gaan soek troos in `n 
tuiste in die skynwêreld van die pil. 
Dit is alles waar. Die langhaar onge- 
wastes wat ons sien en ruik en wat 
vir ons almal afstootlik is (of altans 
ek hoop hulle is vir ons almal af- 
stootlik), is die produkte van huise 
waar die mense nie vir mekaar tyd 
gehad het nie. Jou eerste verpligting 
is teenoor jou huisgenote. Dit help 
nie dat jy die hele wêreld wen en 
jou huis ly skade nie. Want daar ly jy 
skade wat jy nooit weer kan verhaal 
nie. Elke kansie wat jy het om met 
jou geliefdes te wees, wat jy nie 
gebruik nie, is nog 'n druppeltjie by 
die beker smart wat jy besig is om 
vol te skink. Want daar kom tye wan- 
neer jy sal wens om tog maar net 
een oomblikkie by hulle te kan wees 
— maar dan is die geleentheid vir 
altyd verby. 


Moet ook nie vergeet dat jou volk 
jou nodig het nie. Jou land soek na 
mense wat bereid sal wees om selfs 
hulle lewe te gee ter wille van diens 
aan dit wat vir hulle dierbaar is. Dink 
net 'n bietjie daaraan hoe dikwels het 
jy in die jaar wat verby is verraad 
gepleeg, teenoor jou taal. Langenho: 
ven het ook gesê: ,,Soveel tale as 
ek kan, soveel male is ek man.” Maar 
jou eerste plig 1ê by jou moedertaal. 
Jy kan die ander praat, maar jy moet 
Afrikaans praat. Dit is jou plig. Dit 
is verder ook jou plig om sorg te dra 
dat jy dit goed praat. Goed skryf ook. 
Dit skryf ek met my tong in my kies, 
terwyl ek weet dat 'n kenner van 
Afrikaans hierdie ou pennevruggie 
van my uitmekaar sal kan skeur. Maar 
ek probeer darem. Ons moet almal 
probeer. Dit is ons plig. 


Dan vra jou kerk ook nog dat jy 
jou plig teenoor hom sal nakom. Hier- 
die plig staan voorop — omdat ons 
allergrootste plig die plig teenoor 
God is. Dit lyk ook vir my asof die 
nakoming van hierdie plig, die moeilik 
ste saak vir mense is. Miskien ook 
vanselfsprekend — want aan God is 
ons dankbaarheid verskuldig. En ons 
sê nie maklik dankie nie. 

Maar hoe moet ons dankie sê vir 
al die genade en liefde wat ons van 
God ontvang? Hy vra baie. Hy vra 
alles. Hy vra dat ons onsself sal gee. 
Dat ons onsself volledig in sy diens sal 
gee, dat ons onsself in geloof en 
vertroue aan Hom sal oorgee. Waaruil 
sal dit siebaar word? Uit ons gelowige 
lewe in en Saam met die gemeente 
van die Here. Hoe leef ek in en saam 
met die gemeente? Deur sorg te dra 
dat my plek nie leeg is nie. In die 
erediens moet my plek vol wees — 
en op elke ander plek waar my kerk 
van my iets vra of verwag, moet ek 
wees; op my plek; op my pos, altyd. 
Hoeveel keer het jy nie in gebreke 
gebly om dit te doen nie. 

Nou is dit weer `n nuwe jaar. `n 
Pragtige geleentheid om reg te maak 
wat verkeerd is. Natuurlik is dit ook 
'n geleentheid om nog dieper in die 
skuld te raak. Maar pak die sake van 
vooraf, en maak die dinge reg. Maak 
1972 jou goeie jaar. 


TAKNUUS 


DIE N.H.J.V. CROSBY 


Op Donderdag 30 September 1971 
het die N.H.J.V. van Crosby vertrek 
na ons baie goedingerigte kampeer- 
plek te Pienaarsrivier. Hulle sou die 
hele naweek daar deurbring en die 
Sondag eers terugkeer. Met hulle, as 
toesighouer die eerste twee dae, was 
ons jong leraar, ds. Claassens. 

Of ons jong predikant daar sy eerste 
grys haar gekry het, weet ek nie. Ek 
vermoed so want ek weet hoe vol 
lewe ons jongspan kan wees. `n Hele 
paar oor die veertig jong Hervormers, 
so vol lewenslus en energie is genoeg 
om die eerste grys haar tevoorskyn te 
bring. 

Aan my was die baie aangename 
taak opgedra om die Saterdag en Son- 
dag te gaan toesig hou. Wat die jong- 
Span gedink het toe hulle hoor dat 
'n lid van die polisie kom toesig hou, 
kan ek net raai. 

Die Saterdag was 'n besondere warm 
dag en ek en my vroutjie het 'n 
swetende groep jongmense daar aange- 


) 


[] Vervolg op bladsy 22 


Die Hervormer, Januarie 1972, bladsy 19 


Gee JULLE vir HULLE om te eet 


6 FEBRUARIE 1972. 


GIDEON 
Inleiding: 

Die skrywer van die Boek Rigters 
wou nie alleen die geskiedenis van 
sy volk vertel nie, maar veral ook aan- 
toon hoedat die Here die gsebeurte- 
nisse van sy volk bestuur het. 


Wanneer die volk afvallig geword 
het, afgode gedien het of ander soort 
sondes gedoen het, dan het die Here 
een of ander vyandige nasie gestuur 
om hulle land te plunder en hulle 
op allerlei wyse te verdruk. 


As hulle dan tot inkeer kom en die 
Here aanroep om hulp, dan het die 
Here gehelp deur `'n uitverkore per- 
Soon, 'n rigter genoem, wat goed toe- 
gerus was vir sy taak met die Gees 
van God. (Hierdie toerusting met die 
Gees van God is charisma genoem). 
Hierdie persone het leiding geneem 
en deur 'n magswoord van God die 
vyand verslaan en vrede gebring. 


So het dit telkemale gebeur in die 
tyd van die rigters. Die rigters is 
ook verlossers genoem. Hulle het ty- 
delike verlos ing gebring van uitland- 
se vyande. Hulle, die verlossers van 
die Ou Testament, wys heen na die 
groot Verlosser van die Nuwe Testa- 
ment, Jesus Christus. Hy het perma- 
nente verlossing gebring, nie van uit- 
landse vyande nie, maar van die 
vyand van die hart, naamlik die 
sonde. 


Gideon: 


Na die oorwinnings 05 Sisera het 
die volk vir 40 jaar in vrede gelewe. 
Maar toe hulle weer doen wat ver- 
keerd was in die oë van die Here, 
het Hy die Midianiete (saam met die 
Amalekiete) gestuur, wat jaarliks, vir 
sewe jaar, met strooptogte hulle oes 
en vee geroof het sodat hulle baie 
arm geword het. 


Op hulle gebed het die Here eers 
'n profeet gestuur om hulle op hulle 
sonde te wys, daarna `n engel na 
Gideon, die seun van Joas uit die stam 
van Manasse, om te sê dat hy uitver- 
kies is om sy volk te verlos. As 
hy beswaar maak dat hulle te swak 
is, kry hy die versekering dat die 
Here met hom sal wees sodat hy die 
vyand heeltemal sal verslaan. 


Gideon kry nou opdrag om die 
altaar van Baal af te breek. want die 
Baalsdiens was die oorsaak van die 
ellende in Israel. 


Kategese Februarie 


As die Midianiete en die Amalekiete 
en ander weer deur die Jordaan trek 
om te plunder, kry hy 'n leër van 
32,000 man bymekaar. Maar voordat 
hulle die vyand aandurf wil hy hom 
nogmaals van Sy roeping vergewis. 
Daarvoor kry hy die dubbele teken 
van die skaapvel. Nou weet hy dat hy 
kan staat maak op die Here se hulp. 
Daarom moet sy leër verklein word. 
Daar bly 300 man oor. As hy en sy 
dienskneg Pura `n nagtelike verken- 
ningstoes deur die vyand se laer maak 
verneem hulle dat die Here vrees in 
die vyand se harte gebring het. As 
hulle die Midianiete aanval is dit in 
die Here se krag, want hulle doen dit 
nie met wapens nie, maar met rams- 
horings, leë kruike en fakkels daarin. 
Op `n gegewe teken het hulle op die 
ramshorings geblaas, die kruike stuk- 
kend geslaan, die fakkels wat brand 
omhoog gehou en geskree: ,,Die 
swaard van die Here en van Gideon.” 
Die vyand het groot geskrik, in die 
donker mekaar aangeval, en op die 
vlug geslaan. Hiedie paniek was ook 
die werk van die Here.Gideon het 
hulle tot ver oor die Jordaan agter- 
volg en die mag van die Midianiete 
vir altyd gebreek. 


Gideon se naam word in die Brief 
aan die Hebreërs genoem saam met 
die ry van geloofshelde, omdat hy 
soveel geloofsvertroue besit het. Selfs 
toe Israel hom wou koning maak het 
hy geweier en gesê: ,,Die Here is 
julle Koning.” 


Maar hoe swak die mens is en ge- 
neig om kwaad te doen blyk uit die 
feit dat Gideon `n efod, `n skouerkleed 
(n priesterlike gewaad) wat verbind 
was met afgodediens laat maak het en 
in sy stad Ofra laat opstel het. Vir 
Gideon en sy huis het dit die straf 
van die Tere gebring. Dit word duide- 
lik in die geskiedenis van Sy seun 
Abimeleg. 


13 FEBRUARIE 1972. 
JEFTA. 


Lees die inleiding by die vorige 
les oor Gideon. 


Weer het Israel afgode begin dien, 
die Baals en Astartes, die afgode van 
die Arameërs (Rimmon), van die Am- 
moniete (Milkom), van die Moabiete 
(Kamos) en van die Filistyne (Da- 
gon). Die Here het sy volk oorgegee 

in die hande van die volke wie se 
afgode hulle gedien het. Toe hulle die 
Here aanroep wou Hy hulle eers nie 
verlos nie, omdat hulle telkens weer 
afgode aanbid. Tog het hulle toe van 
die afgode ontslae geraak en as die 
vyand dan nog aanhou met sy vel- 
drukking ontferm die Here Hom oor 
sy volk. Hy handel soos `n vader wat 
sy kind straf as hy stout is, maar hom 
tog altyd nog liefhet, en hom weer 
jammer kry as hy luister. 


Die Here gee hierdie keer nie da- 
delik vir hulle `n rigter nie, maar 
Hy gee vir hulle moed om teen die 
vyand op te trek by Mispa. Hulle het 
geen ware leier onder hul eie gele- 
dere nie. Eindelik vind hulle so 
iemand in die persoon van `n rower- 
hoofman en 'n swerweling, Jefta. Hy 
erken dat die oorwinning oor die Am- 
moniete deur die Here gegee moet 
word. Die Here aanvaar hom as hulle 
aanvoerder en vervul hom met sy 
Gees. 


As die vyande weer die land van 
Israel wil binneval stuur Jefta bood- 
skappers na die koning van die Am- 
moniete om te vra waarom. Dit blyk 
te wees oor 'n stuk grondgebied wat 
Israel 300 jaar gelede verower het, 
en as die probleem nie met onder- 
handeling reggestel kan word nie, ont- 
staan daar oorlog. Eers maak Jefta 'n 
eienaardige gelofte, naamlik as die 
Here die vyand in sy hand sou gee, 
sal hy die eerste wat uit sy huis hom 
tegemoet kom aan die Here offer. Na 
die oorwinning het sy dogter eerste 
na hom gekom. Sy was tevrede om 
haar te onderwerp aan die gelotte 
van haar vader en is ge-offer. Som- 
mige Bybelverklaarders meen dat of- 
fer hier nie letterlik opgevat moet 
word nie, maar dat sy haar aan die 
samelewing onttrek het en so geheel 
en al aan die diens van die Here gewy 
het. 


Toe die Ammoniete verslaan is, het 
die Efraimiete Jefta kom verwyt om- 
dat hy hulle nie ook geroep het om 
saam te trek nie. Met Gideon was dit 
ook die geval, maar sonder nadelige 
gevolge. Nou dreig hulle egter om 
Jefta se huis af te brand Daar ont 
staan 'n burgeroorlog. Di Efraimiete 
word terug gedryf. Jefta laat die 
Jordaandriwwe beset cn as mense wil 
deurtrek moes hulle bewys lewer dat 
hulle nie Efraimiete is nie deur die 
uitspraak van die woord sjibbolet 
(—rivier). Die Efraimiete het almal 


sibbolet gesê en daarop is hulle om 
die lewe gebring. 

So het die rigter Jefta sy volk be- 
vry van vyande deur die hand van die 
Here. 

DS. PAR. C. VAN WYK 


20 FEBRUARIE 1972: 
EERSTE LYDENSWEEK. 
MATT. 21:33-46: GELYKENIS VAN 
DIE LANDBOUERS 


Die volledige beskrywing van die 
wingerd wat hierdie huisheer aanlê, 
herinner ons dadelik aan die skepping 
waarin God alles goed geskape het, 
en die mens as landbouers daarin ge- 
plaas het met die opdrag om dit te 
bewerk, of dan daaroor te heers. 

Maar dit is met `n doel gedoen. 
Daar word vrugte verwag uit hierdie 
wingerd, en wel op tyd. Vrugte wat 
aan die Heer van die wingerd sal 
toekom en wat gevolglik sy eiendoms- 
reg sal beklemtoon. Die mens in die 
skepping het dus `n bepaalde verant- 
woordelikheid teenoor sy Skepper, en 
wel om vrugte te dra wat by die be- 
kering pas, soos dit elders gestel is. 
Sy lewensdade uit die geloof moet 
hierdie vrugte wees. 

Hierdie vrugte het egter vanweë 
die sonde uitgebly. Daarom het die 
Here van die skeppingswingerd sy 
diensknegte, die profete, uitgestuur 
om te herinner aan die vrugte wat 
Hom toekom. Die profete wys op die 
sondige dade wat nie die vrugte is 
wat die Huisheer verwag en wat Hom 
toekom nie. So baie van hierdie pro- 
fete is mishandel, (ons dink maar aan 
Jeremia) andere is geignoreer asof 
hulle nie bestaan het nie of so goed 
as doodgemaak was. Maar die lank- 
moedigheid van God word weerspieë, 
in die gedagte van die herhaalde kere 
wat God sy diensknegte gestuur het. 
Hy bly geduldig met hierdie slegte 
landbouers, en met die hoop om hu la 
nog te spaar stuur die Huisheer sy 
Seun om hulle op hulle verantwoorde- 
likhede te wys. 

HOém ontsien hulle egter ook nie. 
,Kom laat ons hom doodmaak,” is 
die slegte gedagtes van die mensehart. 
Dit teenoor Hom Jesus, wat juis kom 
sodat hierdie mense nie vir hulle vo- 
rige dade tot verantwoording geroep 
hoef te word nie, en die doodstraf 
sal ontvang vir hulle moorde en slegte 
dade nie. Hy kom dus as Verlosser. 
Terwyl Hy eintlik nog aankom, dus 
op sy aardse weg, word reeds beplan 
om Hom om te bring. Die evangelies 
verhaal verskeie kere daarvan. Hy is 
dus bestem om te sterwe, soos dan 
ook op Golgotha aan die kruis gebeur. 

Dan kom ons by die eindwaarheid: 
Die landbouers mag ook die Seun 
ombring. maar dit is nog nie die einde 
van die Huisheer. van God, nie. Hy sal 
kom en hulle `n slegte dood laat 


sterwe, dit is, as veroordeeldes en im 
skande, almal wat sy Seun nie geëer 
en geglo het nie. 

Vir ons as christene van ons tyd 
en nie Israelitiese afstammelinge nie 
is die gedagte van waarde dat die 
wingerd aan ander verhuur sal word. 
Die owerpriesters en die fariseërs 
het aangevoel dat die Here van hulle 
en van die Jode praat. En nou is dit 
bewaarheid daarin dat die evangelie 
ook na die heidene gestuur is, waar- 
van ons die resultaat is. Ook ons moet 
onthou ons het die verantwoordelik- 
heid om vrugte te dra, anders val ook 
ons op hierdie Steen en word verplet- 
ter, dit is: veroordeel weens ons onge- 
loof. Deur geloof egter word Jesus 
Christus vir ons ,,die Hoeksteen wat 
deur die bouers verwerp is. Hy het 
van die Here gekom en is wonderbaar 
in ons oë.” 


DS. R. P. BOTHA 


27 FEBRUARIE 1972. 
(TWEEDE LYDENSWEEK) 
A. Die betekenis van enkele woorde 
en begrippe: 
i. Mat. 20:1-6. 


Wingerd en arbeiders — Die druiwe 
was gewoonlik ryp teen die einde van 
September net voor die reënseisoen 
besin. Reën kon baie skade veroorsaak 
en daarom is soveel moontlik arbei- 
ders gehuur om die oes So gou as 
moontlik af te haal. 

`n Penning op 'n dag—die denarius 
(—.08c) genoeg om vir 'n werksman 
kos en slaapplek vir een dag te ver- 
seker. 

Vroeg in die mêre, derde, sesde, 
negende en elfde uur — Tyd word 
bereken vanaf sonuit, dit wil sê van 
6uur af. Tye wat genoem word is 
9 uur, 12-uur, 3-uur en 5-uur. 

Mark — die middelpunt van lewe 
in die Oosterse gemeenskap. 
ji.Matt. 20:17-28: 

Opgaan na Jerusalem vir die Paas- 
fees. 

Moeder van die seuns van Sebed us 
— waarskynlik Salome (Mark. 15:40), 
die suster van Maria en moeder van 
Jesus. Seuns van Sebedéus — Johan- 
nes en Jakobus. 

Regter en linkerkant — posisie van 


eer en mag. 
Beker — lotsbestemming, lyding. 
Doop — sterwe en opstanding van 


Jesus Christus. 

Dienaar, dienskneg — letterlik dia- 
ken, kelner. 

Losprys — prys betaal om 'n slaaf 
vry te koop. 

B. Die inhoud: 
i. Matt. 20:1-16. 

Hierdie is 'n gelykenis, 'n gelykenis 
van die koninkryk van God. Die Here 
self is die huisheer wal mense roep 
tot arbeid in sy wingerd, sy koninkryk 
(vel. Matt. 21:83 vv.). 


Die arbeiders is die mense wat die 
Here roep na sy koninkryk nie net in 
verskillende tye van die geskiedenis 
nie ,maar ook op verskillende tye 
in die lewe van die mens. Aan almal 
word aan die einde van die lewe die 
beloning gegee van die ewige lewe. 

Die mense wat eerste gehuur is en 
later gemurmureer het omdat hulle 
nie meer kry as die ander nie is die 
Jode (en almal soos hulle) wat in die 
begin van die geskiedenis deur God 
geroep is om sy volk te wees en jn Sy 
wingerd te werk. En dit was #uis die 
Jode wat kwaad geword het en ge- 
murmureer het omdat Jesus ook son- 
daars en tollenaars en heidens gerep 
het tot sy koninkryk en ook aan hulle 
die ewige lewe beloof het. Hulle, die 
Jode het dan al die jare (die hele dag, 
die las van die dag en die hitte van 
die dag) die Here gedien en nou kry 
hulle niks meer as die sondaars en 
tollenaars nie. 

Wat was die antwoord van die huis- 
heer? 

a) ,Vriend ek doen jou geen onreg 
aan nie.” God is regverdig. Die feit dat 
die Here ook ander mense geroep het 
tot sy koninkryk het die Jode geen 
skade gedoen nie. Die wat aan hulle 
beloof is, het hulle ontvang. 

b) ,,Of staan dit my nie vry om 
met my cie goed te maak wat ek 
wil nie.” God is soewerein en vrymag- 
tig. ,,Wie het die Gees van die Here 
bestier en as sy raadsman Hom onder- 
rig? Met wie het IIy raad gehou, dat 
die Hom verstand sou gee en Hom 
sou leer aangaande die pad van die 
reg .. . (Jes. 40:13, 14). 

As God aan iemand iets gee, dan gee 
Hy nie omdat die mens ic:s verdien 
of reg daarop het nie, maar omdat Hy 
genadig is. 

c) Of is dit verkeerd in jou o* dat 
ek goed is.” God is genadig. Daarom 
gee Hy ook aan die ander arbeiders 
die wat later gekom het, ook die wat 
5-uur die middag eers gekom het, ook 
elkeen sy penning sodat almal sal kan 
eet en slaap. God gee aan elkeen wat 
hoor as Hy roep dic ewige lewe sonder 
dat hulle dit verdien, elkeen uit ge- 
nade. Daarom was die Jode kwaad vir 
Jesus. Hulle het gedink dat hulle 
beloon word na verdienste en het 
nooit verstaan dat die beloning wat 
die Here gee altyd beloning uit genade 
is nie. 


ji. Matt. 20:16-28. 


So kwaad was die eerste dienskneg- 
te omdat die huisheer genadig was vir 
die ander diensknegte dat hulle in 
plaas daarvan om voort te gaan om 
in die wingerd te werk, besluit het 
om die huisheer dood te maak. Dit is 

daarom dat Jesus toe hulle opgegaan 
het na Jerusalem vir die paasfees vir 
Sy dissipels aangekondig het dat die 
owerpriesters en Skrifgeleerdes Hom 
tot die dood sou veroordeel en laat 
kruisig. Maar Jesus sou nie in die 
dood bly nie maar opstaan uit die 
dode om die ewige lewe aan almal wat 
in Hom glo en Hom gehoorsaam is uit 
genade te skenk. 

Maar net soos dit in die koninkryk 
van God nie gaan om `n loon wat 
verdien word deur die arbeiders nie, 
maar dat die beloning geskied uit ge- 
nade, so gaan dit in die koninkryk van 
God nie om ereposte en magsposisies 
nie, maar om diens. 

Die moeder van die seuns van Sebe- 
déus het vir Jesus gevra of haar twee 
seuns, Johannes en Jakobus die een 
aan die regterkant en die ander aan 
die linkerkant van Jesus kan sit in sy 
koninkryk. 

Miskien het sy dit gevra omdat hulle 
moontlik die neefs van Jesus was en 
daarom op ereposte geregtig was. 
Maar daarmee het sy haar seuns en 
die dissipels wat kwaad was oor die 
versoek, geopenbaar dat hulle nie be- 
gryp dat die koninkryk van Jesus pie 
`n wêreldlike koninkryk is waar ge- 
heers en gesag uitgeoefen word nie. 
Om groot te wees in die koninkryk 
van God beteken om te dien. Ja, selfs 
met jou lewe net soos Jesus nie ge- 
kom het om baas te speel nie, maar 
te dien, die beker van lyding aan die 
kruis te ledig om gedoop te word, dit 
wil sê te ly en te sterwe aan die kruis. 
Maar sê deur te dien, het Jesus sy 
siel gegee as die losprys vir baie. Sê 
deur te sterwe het hy die Heer ge- 
word. 


DS. J. J. ENGELBRECHT (JNR) ... 


DIE GEDOOPTE WORD 
VERSOEK 
C] van bladsy 18 


is op Wie God sy Gees lê, ja dat Hy 
die Een is wat aan die nasies die reg 
sal aankondig (Matt. 12:18). Jesus 
self stel dit uitdruklik dat Hy nie sy 
eie wil doen nie, maar die van sy 
Vader wat in die hemele is (Joh. 5:30; 
6:39), terwyl die Gees n4 die hemel- 
vaart van die Here Jesus, die gelo- 
wiges kom herinner aan alles wat 
Jésus gesê het (Joh. 14:26). 

Hoewel die Bybel dus volle erns 
maak met die ware mensheid van 
Jesus, maak die Bybel net soveel erns 
met die feit dat die Here Jesus met 
gesag praat, dat op sy woord peil ge- 
trek kan word. (Volgens die Bybel is 
Jesus Christus ook ewige waaragtige 
God. Daaroor het ons nie gehandel 
nie.) 








NUUS uit CROSBY 











van bladsy 19 





tref. Hoewel rooi en nat van die sweet 
was hulle nogtans vol lewenslus en 
die oë het geglinster met lewenslus. 

,Hoe gaan dit hier, Hansie,” het ek 
die voorsitter van die jeugvereriging 
gevra. 

Hansie Wolmarans is een var die 
knapste seuns en vir die doel van die 
kamp was hy ook as prefek daar be- 
drywig. Sy goeie natuur maak hom 
net So `n aangename persoon as sy 
welbekende vader, ouderling Wolma: 
rans. 

Dit gaan besonder goed, dankie 
om Jan. Net die hitte hier laat ons 
soek na bietjie koue koeldranke en 
nou is ons voorraad uitgeput,” was 
sy bedekte skimp. 

Ek het `n hele paar hoopvolle ge- 
Siggies na my sien draai maar het 
myself vir `n rukkie dom gehou. Ek 
moes eers sien hoe hulle aangepas is 
by die kamplewe en gou het ek besef 
dat ek maar kan ry en dit gaan haal. 
Met my vroutjie en Hansie se moeder 
in die kamp was alles veilig. 

Hulle het seker gewonder waarom 
ek so lank wegbly, maar ek moes gou 
eers terug na my tuiste hier in die 
stad om `n paar van my windbukse 
te kry. Die plan was om dan liewer 
`n skietkompetisie onderdak te hou. 

Gewapen hiermee en 'n paar dosyn 
lieters koeldrank is ek terug. Die 
stralende gesigte was meer as genoeg 
bedanking en laggend het ek die uit- 
slag van die skyfskiet gehoor. 'n Mei- 
sie het al die seuns stof in die oë 
geskop. ,,Geluk Baba.” 


Met die koeler aandlug het die 
lewenslus weer begin opborrel. Die 
lag en spring en tergery was iets om 
te aanskou! 


Die woorde van Prediker 11 vers 9 
het my dadelik te binne geskied: ,,Ver- 
bly jou, o jongeling, in jou jeug . . .” 
het ek gedink en saam gelag vir die 
streke. 


Kort voor aandete het Hansie na 
my gekom met `n versoek wat elke 
gelowige se hart warm sal laat klop. 


,Sal om Sarel asseblief vir ons 
voorgaan met huisgodsdiens,” was sy 
vriendelike versoek, sy Bybel reeds 
in die hand. Niks kon my groter vreug- 
de verskaf as om aan hulle versoek 
te voldoen nie. 


,... maar onthou dat God jou oor 
al hierdie in die gerig sal bring” kom 
die res van vers 9 weer by my op. 
Selfs in hulle vrolikheid het hulle nie 
vergeet, dat hulle sonder die Skepper 
nie kan wees nie. 

Tot laat Saterdagaand is grappe ge- 
maak en om die kampvuur die een 
spookstorie na die ander opgedis. Daar 
is selfs 'n spook nage-aap. ('n laken 

om twee van die jong knape was ge- 
noeg en het die luide gille die nag- 
stilte laat versteur). Selfs die onskul- 
dige padda moes ingespan word om 
ander die skrik op die lyf te jaag en 
die meisies het in alle rigtings laat 
spaander voor die gladde diertjie. 


,Mêre slaap hulle tot die son hulle 
warm gebak het,” het ek teenoor my 
vroutjie opgemerk, maar ek was be- 
groet met `n glimlaggie wat meer 
spreek. 


Sy was reg. Met sonop was een van 
die dogters daar met heerlike stomen- 
de koffie. Ek het op my neus gekyk 
en my verskoning in stilte gebrom. 
In die oggendure het ek my weer ver- 
lustig in die wonderlike gees wat daar 
geheers het. Oggendgodsdiens is op 
versoek deur diaken Haasbroek gehou 
cen lustig het die jongspan gesing tot 
eer van die Here. 


Laat die doemprofete kom kyk hoe 
die jeus vandag lewe. Kyk dan of 
hulle nog sal voorspel dat ons jeug 
tot die kern verrot is en vir die toe- 
koms niks beteken nie. Nie een van 
die jongspan het daar oor die tou 
getrap nie. Tog was hulle 'n bonte ver- 
sameling met elk 'n eie geaardheid. 
Die jeug is in die kern net so ge- 
sond as wat die voorgeslag was en die 
toekoms is veilig in hulle hande. Dit 
was meer as duidelik daar. 


Na ontbyt moes die kampeerterrein 
skoon gemaak word en het ek ook 
van die geleentheid gebruik gemaak 
om twee groep-foto's te bekom. Een 
van die meisies en een van die seuns. 
Weer was die streke, skoon, dog soos 
`n kind is, aan die orde van die dag. 
Een het besluit dat sy maat die laaste 
eier moes kry. Rou en teen sy kop. 
Daar was egter meer as een slagoffer 
(ek was ook een). Sy verskoning het 
ek onvoorwaardelik aanvaar. Sy oë 
het my vertel dat hy dit meer as 
enige ander poets geniet het. Dit het 
my ook soos een van hulle laat vorl 
en daarom kon ek nie kwaad wees nie. 


As ek nou terugblik oor die naweek 
kan ek nie anders as om dankbaar te 
wees vir ons jeug nie. Iaat ons die 
Skepper loof vir die wonderlike jeug 
van ons. Hoewel ek nie met ds. Claas- 
sens die saak kon bespreek nie, is ek 
seker dat ook hy onder die indruk 
van die genade van die Heer teenoor 
die jongmense gekom het. Hulle, die 
vaders en moeders van mêre, sal ons 
land se toekoms verseker. 


Geskryf deur Johan Flattery op 
versoek van Hansie Wolmarans na- 
mens die N.H.J.V. van Crosby. Ingel- 
bystraat 64, Crosby. 


DIE KLEINTJIES SE HERVORMER 





ONS EER HULLE NAGEDAGTENIS 
DS. N. J. VAN WARMELO 





Ons het reeds `n maand of wat ge- 
lede gelees van die moeilike toestande 
waaronder die predikante in Transvaal 
moes werk na die Groot Trek. So 
was ds. Dirk van der Hoff die enigste 
Hervormde predikant in die hele 
Transvaal vanaf 1853 tot 1961, toe ds. 
A. J. Begemann in Pretoria bevestig 
is en ds. G. W. Smits in Rustenburg. 
In 1855 het Transvaal uit vier ge- 
meentes bestaan, naamlik Potchef- 
stroom, Rustenburg, Pretoria en Zout- 
pansberg. Laasgenoemde gemeente 
was in die verre noorde van Trans- 
vaal, 'n baie afgeleë streek en daar- 
deur die minste bereikbaar. 





Ds. Van Warmelo as student. 


Op 15 Junie 1864 is ds. Van Wanr- 
melo op Schoemansdal, die gewese 
dorp in Zoutpansberg, as predikant 
bevestig. Ds. Van Warmelo is met 
mej. Josina van Vollenhoven, 'n Hol- 
landse meisie getroud, net voordat al- 
bei van Holland na die vreemde en 
onbekende Suid-Afrika vertrek het. 
Hierdie pastoriepaar het waarlik baan- 
brekerswerk vir ons kerk en vir die 
gemeente in Zoutpansberg gedoen. 
Ons moet onthou dat die verre bos- 
veld van Zoutpansberg nog gewemel 
het van leeus en allerhande onge- 
diertes. Die mense het ver uitmekaar 
gewoon en malaria was 'n gevreesde 





Mev. Van Warmelo as jong meisie. 


siekte. Dikwels moes ds. Van Warmelo 
in die veld oornag. Die perd moes 
dan aan `n boom vasgemaak word en 
'n groot vuur aangesteek word, terwyl 
die leeus rondom gebrul en hiënas en 
jakkalse ook hulle deel bygedra het 
tot die boskonsert. Vir `n fyn beskaaf- 
de man wat toe net uit die beskaafde 
en ,mak” Holland hier aangekom het 
was dit sekerlik iets vreesliks. Dit 
het hom egter nie gekeer om alle uit- 
hoeke te besoek en huisbesoek te doen 
nie. Met nagmaalstyd het Schoemans- 
dal soos `n Voortrekkerlaer gelyk van 
al die tentwaens en dan is die paar- 
tjies ook in die huwelik bevestig, kat- 
kisante is gekatkiseer vir geloofsbely- 
denis, en babas is gedoop. Party van 
die ,,babas” was dan al `n paar jaar 
oud, omdat daar net nie vroeër `n 
geleentheid vir doop was nie. In die 
aande na kerk, het dominee en me- 
vrou dan tussen die waens rond ge- 
kuier en gesels, die siekes getroos en 
die noodlydendes van raad bedien. Die 
pastorie was `n klei- en rietdakhuis 
en het altyd oopgestaan vir die ge- 
meentelede. Mevrou Van Warmelo het 
`n naaldwerkklas gestig en heel gou 
is daar ook 'n skool gebou waar ds. 
en mevrou ook as onderwysers moes 
optree en spook om die A.B.C. en die 
Trap der Jeugd aan die kinders te 
leer. As pa egter vir Boetman wou 


hé om eers die koeie in die vlei te 
gaan aankeer, het hy hom sommer so 
in die middel van die leesles kom 
haal met die woorde: ,Ag Dominee, 
ek leen net gou vir Boetman, anders 
vang die lous net-nou-maar een van 
die horingvee en die res skrik hulle 
melk weg en waar kry klein Tollieman 
dan vanaand `n bietjie melkies!” 

So het `n halfjaar verbygegaan en 
toe het 'n groot ramp die pastorie 
getref. Op Januarie 1865 is mevrou 
Van Warmelo oorlede. Ds. Van War- 
melo het hierdie slag geweldig gevoel 
en dit het hom baie diep getref. Byna 
het hy tou opgegee, maar deur die 
genade van die Here het hierdie dap- 
per man met sy werk voortgegaan en 
die evangelie verkondig. 

Op 15 Julie 1967 het Schoemansdal 
as dorp opgehou om te bestaan, weens 
die vyandigheid van die Bawendas in 
die Soutpansberge. Die inwoners het 
teruggetrek na Pietersburg, of te wel 
Marabastad waar `n tydelike kerk vir 
ds. Van Warmelo opgerig is. 'n Ander 
deel van die inwoners het vyftien myl 
oos van Schoemansdal `n nuwe dorp 
gestig, naamlik Louis Trichardt, ter 
ere van die groot Voortrekker met 
dieselfde naam. 

In 1868 is ds. Van Warmelo na Hei- 
delberg waar hy gearbei het tot in 
1885. Hy is in 1892 oorlede. Tot van- 
dag toe word ds. Van Warmelo ge- 
reken as een van ons kerk se grootste 
pioniers. 


W. H. BOTHA 





BLOKKIESRAAISEL 
VAN 
OKTOBERMAAND 


Baie dankie vir al die briewe en in- 
skrywings: Rita Rudolph, Stella; Ma- 
riken Muller, Steynsrus, O.V.S.; Tiel- 
man Roos, Springs; Hansie van der 
Linde, Ermelo; Magda Pretorius, Ellis- 
ras; M. C. de Beer, Phalaborwa; (is 
jou naam dalk Marietjie?); Elsie Smit, 
Vryburg; Elize Botha, Pietersburg; 
Magda Grobler, Geyser; Ina du Plessis, 
Vredefort, O.V.S.; Petra Brits, Ver- 
eeniging; Linda Greying, Fochville; 
Amanda Meintjies, Randfontein; Ge- 
siena Ras, Middelburg en $. Koeke- 
moer van Springs. (Is jy dalk Santie?). 

Dan ons pryswenners. Onthou, net- 
heid is natuurlik baie belangrik, veral 
as almal dalk al die antwoorde reg 
het! 

Die volgende maats kan dan maar 
uitkyk vir die pos en die posorder 
van 25c. Julle ander ou ongelukkiges 
is dalk volgende keer gelukkig. 

1. Ryk Visagie van 22ste Laan 918, 
Rietfontein, Pretoria. 

2. Willie Labuschagne van Posbus 
159, Amersfoort. 

3. Charlotte Maré van Vanderbijl 

straat 9, Sasolburg, O.V.S. 

4. Ina du Plessis van 2de Laan 10, 

Vredefort, O.V.S. 

5. Maryna Smith van Noordstraat 10, 

Ferndale, Randburg. 

6. Hettie Venter van Greyillastraat 
12, Kempton Park. 

Baie geluk en ons hoop die 25c 

kom handig in. 


Groete — Oom Mike. 


KATEGESE 
vir die KLEINERES 


Voortaan behandel ons in julle IHei- 
vormer die lesse wat Sondae in die 
klasse aandag kry. As julle nou voor- 
af die gedeeltetjie goed deurlees by 
die huis natuurlik — sal julle somaar 
al baie weet as julle by die klas kom. 
Doen dit voortaan gereeld. Lees die 
aangegewe Bybelgedeelte. 

Vir hierdie maand word die maande 
Januarie tot Februarie behandel. Nou 
is julle verseker dat dit betyds is. 
Voortaan vind julle net die volgende 
maand se lesse. Bewaar julle Die Her- 
vormer vir die doel. 


SONDAG 9 JANUARIE. 
DEURTOG DEUR DIE JORDAAN. 


JERIGO WORD INGENEEM. 
Josua 3-6. 

Op bevel van die Here het Josua die 
volk laat klaarmaak om die Beloofde 
Land in te trek. Hulle trek toe weg 
van Sittem af en kom by die Jordaan 
aan, waar hulle die nag voor die 
deurtog deurgebring het. 

Dit was net na die winter en die 
Jordaan het kant en wal geloop as 
gevolg van die sneeu wat begin smel" 
het op die berg Hermon. 

Die dag voor die deurtog moes die 
volk hulle heilig, ,,want”, het Josua 
gesê: ,,Mêre sal die Here wonders 
onder julle doen.” Die priesters moes 
die Verbondsark neem en voor die 
volk uittrek. 

Eindelik breek die groot dag aan. 
Op bevel van die Here laat Josua die 
priesters met die verbondsark tot aan 
die kant van die Jordaan gaan. Daar 
moes hulle onbeweeglik bly staan. 

Toe die voete van die priesters 
die waters van die Jordaan raak, het 
die rivier heelwat hoër op gaan staan, 


naamlik by die stad Adam, wat onge- 
veer 6 uur te voet na die noorde van 
die deurtogplek lê. Hier het die water 
opgedam soos `n wal, terwyl die water 
aan die onderkant daarvan weggevloei 
het na die Dooie See. Die volk het dus 
`n breë, droë weg gehad en die Bybel 
sê dat hulle ,,gou” deurgetrek het. 


Sodat hulle moes onthou dat hulle 
die land binnegekom het deur `n 
wonder van die Here, laat die Here 
hulle twee gedenktekens van twaalf 
klippe oprig: een aan die oorkant 
van die Jordaan met klippe wat twaalf 
manne uit die middel van die rivier- 
bedding gebring het, naamlik vanaf 
die plek waar die priesters met die 
ark gestaan het. Die ander gedenk- 
teken is opgerig in die Jordaan, waar 
die priesters gestaan het. 


Hierna het die priesters met die ark 
ook deurgetrek. Die oomblik toe hulle 
op droë grond was, het die waters 
van die Jordaan teruggekeer en weer 
kant en wal geloop. 

Hierdie wonder was vir die volk die 
teken dat die Here met Josua was SOOS 
hy met Moses gewees het. 


Na die deurtog rus die volk by 
Gilgal. Hier vier hulle ook die pasga 
en word die hele volk besny. 


Die eerste stad aan die oorkant van 
die Jordaan wat ingeneem moes word, 
was Jerigo. Die stad het in 'n oase in 
die Jordaandal gelê en was omring 
deur 'n hoë muur. Toe die koning van 
Jerigo van die Israeliete se koms ver- 
neem het, nog voor hulle deur die 
Jordaan getrek het, het hy die poorte 
van die stad laat sluit. Hy was dus 
nie van plan om sommer oor te gee 
nie. 


Terwyl Josua die stad van buite be- 
kyk, verskyn die leërowerste van die 
Here aan hom in die gedaante van 
'n man met 'n ontblote swaard in sy 
hand. Dit is die teken dat die stryd 
gaan begin en dat die Here self die 
eerste slag gaan slaan. Die engel be- 
veel Josua om sy skoene uit te trek, 
omdat hy op `n heilige plek staan. 
(Vergelyk Moses by die brandende 
braambos). 


Nou maak die Here aan Josua be- 
kend hoe die stad ingeneem sal word: 
Ses dae lank moet die volk een maal 
elke dag om die stad trek; die ge- 
wapende krygsmanne voor, dan die 
verbondsark en Sewe priesters wat 
op ramshorings blaas, en agter die 
ark die res van die volk. Behalwe die 
priesters met die ramshorings, mag 
niemand `n geluid maak of praat nie. 


Op die sewende dag moes hulle 
vroeg begin en sewe maal rondom die 
stad trek. As die priesters die sewende 


Die Hervormer, Januarie 1972, bladsy 24 


maal op die horings blaas, moes die 
hele volk `n groot krygsgeskreeu aan- 
hef en dan sou die stadsmure inval. 


Soos die Here gesê het, het dit 
gebeur. Die mure het ingeval en die 
volk het die stad ingeneem. Slegs een 
stuk van die muur het bly staan; die 
huis van Ragab, die vrou wat die 
twee verkenners weggesteek het voor 
die deurtog deur die Jordaan. Sy en 
haar familie met al hulle besittings 
is gespaar, maar die res van die stad 
het die volk op bevel van die Here 
met die banvloek getref. Die silwer- 
en goud-, koper- en ystervoorwerpe is 
egter geheilig aan die Here en is by 
die skat van die Here gevoeg. 


SONDAG 16 JANUARIE. 
AI. Josua 7-9. 


Die volgende stad waarop die Is- 
vaeliete afkom, is Ai. Volgens vel- 
kenners wat Josua uitstuur, is dit `n 
klein stadjie en slegs twec- na drie- 
duisend man sou dit kon inneem. 
Josua stuur drie duisend man, maar 
hulle moes vlug voor die manne van 
Ai. Dit was `n onverwagte terugslag! 
Was die Here dan nie met hulle nie? 
Josua skeur sy klere en val op sy 
aangesig voor die ark van die Here. 
Die Here maak aan hom die rede 
vir die nederlaag bekend. Israel word 
gestraf omdat daar van die bangoed 
gesteel is. Iemand was dus ongehoor- 
saam aan die bevel van die Here dat 
alles in Jerigo met die banvloek ge- 
tref moes word. Die Here sou self 
die skuldige deur die lot aanwys. 


Die volgende mêére moes die hele 
volk volgens hulle stamme aantree. 
Die lot het eers die stam van Juda 
aangewys. Uit Juda is die geslag van 
die sargiete en toe die huisgesin van 
ene Sabdi aangewys. Een vir een het 
Josua die lede van hierdie huisgesin 
laat aankom en die lot het Agan as 
die skuldige aangewys. Agan moes toe 
beken dat hy `n mantel, tweehonderd 
sikkels silwer en `n goudstaaf uit Je- 
rigo geneem en in sy tent begrawe 
het. 


As straf vir sy ongehoorsaamheid 
word Agan, en sy gesin in die dal 
Agor gestenig en saam met al sy 
besittings (ook die geroofde goed) 
verbrand. `n Groot hoop klippe is op 
hulle gestapel. Hierna was Israel weer 
gereinig en sou die Here Ai in hulle 
hand gee. 


Nou tree die Here self as bevelheb- 
ber op. Hy beveel Josua om dertig- 
duisend man te stuur om 'n hinderlaag 
op te stel aan die agterkant van die 
stad. Josua self moet met die res 
van die manskappe na die stad uittrek 
en die manne van die stad in die 





hinderlaag lei deur te maak of hulle 
weer op die vlug slaan. 

Josua het die Here se bevele nou- 
keurig uitgevoer. Die manne van Ai is 
van die stad afgesny. Josua het sy 
Spies uitgetrek na die stad en die 
stad is aan die brand gesteek deur die 
dertigduisend man van die hinderlaag. 
Toe rook optrek van die stad, het 
Josua en sy manne omgedraai, en die 
leër van Ai aangeval. Die ander 
dertigduisend Israeliete het hulle van 
die anderkant aangeval en nie een van 
hulle het ontkom nie. Al die inwoners 
van Ai is met die banvloek getref en 
die koning aan `n paal opgehang. Die 
Here het die volk egter toegelaat om 
die vee en ander buit van die stad vir 
hulleself te vat. 


SONDAG 23 JANUARIE. 


GIBEON. Josua 9-10. 

Suid van Ai het Gibeon, `n groot 
stad, gelê. Die inwoners van hierdie 
stad, die Hewiete, het besef dat hulle 
die Israeliete nie sou kon oorwin nie 
en besluit toe om liewer `n verbond 
met hulle te sluit. Tulle doen dit 
egter op `n listige manier: hulle bood- 
skappers gee voor dat hulle van `n 
ver land kom omdat hulle weet dat 
Josua van plan is om die hele Kanain 
in te neem. Josua sluit `n verbond met 
hulle sonder om die Here te raad- 
pleeg. Toe hy later die bedrog ontdek, 
kon hy die verbond nie ophef nie 
omdat hy en die owerstes van die volk 
met 'n eed gesweer het dat hulle die 
Hewiete sou spaar. Josua vervloek 
hulle egter en hulle sou ,,knegte, hout- 
kappers en waterputters” wees. 

Toe die koning van Jerusalem, 
Aidoni-Sedek, hoor dat Gibeon vrede 
gesluit het met die Israeliete, trek hy 
en sy bondgenote, vyf Amoritiese ko- 
nings, teen Gibeon op. Die Gibeoniete 
laat weet vir Josua om hulle te kom 
help, aangesien hy 'n verbond met 
hulle gehad het. Josua trek op met 
al sy weerbare manne en val die 
Amoriete van agter aan terwyl hulle 
Gibeon beleër. Hy ontvang hulp van 
die Here wat verwarring bring onder 
die Amoriete en haelstene op hulle 
laat reën terwyl hulle vlug. Op Josua 
se woord laat hy ook die son en maan 
,Stilstaan” sodat die dag verleng is. 
Die son het nie ondergegaan totdat 
Israel hulle op hulle vyande gewreek 
het nie. Deur hierdie groot wonder het 
die Here dus ook die Amoriete in die 
hand van die Israeliete gegee. Die 
Bybel sê dat daar v66ér en na hierdie 
dag nie nog so `'n dag was, dat die 
Here na die stem van 'n man geluister 
het nie. 


SONDAG 30 JANUARIE. 
DIE RIGTERS: DEBORA EN BARAK. 
Rigters 4-5. 
Nadat die Israeliete die land Kanain 
ingeneem en daar gevestig geraak het, 
het hulle begin afvallig raak van die 


Here. Die rede was hoofsaaklik onder- 
trouery met die heidense volke wat 
nog in Kanain gebly het. Die Israelie- 
te het begin om die vreemde afgode 
te dien en die Here te vergeet. As 
straf het die Here hulle dan oorgegee 
in die hand van een of ander heidense 
vyand, wat hulle oorwin en dan swaar 
belas het. Wanneer die volk swaar 
gekry het, het hule gewoonlik weer 
die Here aangeroep om hule te verlos. 
Die Here het dan vir hulle 'n rigter 
gestuur om hulle te lei sodat hulle 
hulle onderdrukkers kon verslaan. 


Twee van die baie bekende rigters 
was Barak en Debora. Debora was 
die enigste vrou wat as rigter opgetree 
het. In die tyd van hierdie twee 
rigters is Israel onderdruk deur Jabin, 
'n Kanainitiese koning. Die eintlike 
man wat Israel verslaan het, was egter 
Sisera, Jabin se veldheer. Sy leër het 
negehonderd ysterwaens gehad, waar- 
teen Israel niks kon doen nie. Twintig 
jaar lank het Jabin en Sisera oor 
hulle geheers. 


Die volk het toe weer tot die Here 
geroep cn Hy maak sy plan vir hulle 
verlossing aan hulle bekend deur De- 
bora, `n profetes. Sy het onder `n 
palmboom gesit tussen Rama en Bet-el, 
en daarheen het die mense gekom om 
hulle verdrukking te bespreek. Deur 
middel van Debora stel die Here vir 
Barak, uit die stam van Naftali, aan as 
aanvoerder van die leër wat Sisera sou 
verslaan. Barak moet tienduisend 
man, uit die stamme van Naftali en 
Sebulon, bymekaarmaak en na die 
berg Tabor optrek. Die Here sal dan 
vir Sisera, met sy leër en strydwaens, 
na die spruit Kison laat trek en hom 
in die hand van Barak gee. Barak is 
gewillig om die opdrag uit te voer, op 
voorwaarde dat Debora saamgaan. De- 
bora stem in maar voorspel dat die 
eer om Sisera te dood nie vir Barak 
toekom nie. `n Vrou sal hom dood- 
maak. 


Soos Debora voorspel het, het Sise- 
ra sy leër by die spruit Kison byme- 
kaar gebring. Barak het met sy tien- 
duisend man van 'Tabor af opgetrek 
en Sisera se leër verslaan omdat die 
Here verwarring onder hulle gebring 
het. Toe Sisera dit sien, vlug hy te 
voet weg en kom by die tente van 
Jael, die vrou van Heber, die Keniet. 
Heber het blykbaar vriendskaplike be- 
trekkinge gehad met koning Jabin, en 
is dus nie ook verdruk soos die Is- 
raeliete nie. Om hierdie rede het 
Sisera sedink dat hy veilig sou wees 
by Jael. Sy steek hom in haar tent 
weg, maar vermoor hom terwyl hy 
slaap, waarskynlik omdat sy besef het 
dat dit beter sou wees om nou weer 
in die Israeliete se guns te kom. Op 
hierdie wyse is Debora se profesie 
oor Sisera se einde, bewaarheid. 


Sonder Sisera was -Jabin feitlik 
magteloos en is hy deur Israel onder- 
werp en uitgeroei. Vir veertig jaar 
lank was daar hierna vrede en vooIr- 
spoed in die land. 


SONDAG 6 FEBRUARIE. 
GIDEON. Rigters 6-8. 


Toe die volk weer verkeerde dinge 
begin doen, het die Here hulle oorge- 
gee in die hande van die Midianiete. 
Die Midianiete het jaarliks stroop- 
togte uitgevoer waarin hulle die Is- 
raeliete se oes en vee geroof het en 
die volk het baie arm geword. Toe 
hulle die Here aanroep, stuur hy eers 
'n profeet om hulle op hulle sondes te 
wys. Daarna kies die engel van die 
Here vir Gideon, die seun van Joas, 
uit die stam van Manasse om die 
Midianiete te verslaan. Hy verskyn 
aan Gideon terwyl hy besig is om 
koring uit te slaan in die parskuip, 
waar die Midianiete dit nie sou kom 
soek nie. Die engel sê dat hy Gideon 
stuur om die Midianiete te verslaan, 
maar Gideon beskou homself as te 
gering vir so `n groot taak. Hierop is 
die Here se antwoord: ,,Ek sal met jou 
wees, sodat jy die Midianiete soos een 
man sal verslaan.” 

Toe Gideon besef dat dit nie `n 
gewone man is wat met hom praat nie, 
wil hy Hom `n gawe aanbied. Hy berei 
toe `n bokkie en ongesuurde koeke 
voor en bring dit na buite. Die Here 
beveel hom om dit op `n rots neer te 
sit en steek sy staf daarna uit. Daar 
kom toe vuur uit die rots en verteer 
dit alles. Intussen het die engel ver- 
dwyn. Gideon besef toe dat dit die 
engel van die Here self was wat met 
hom gepraat het, en bou daar 'n al 
taar vir die Here. 


Die nag daarna breek Gideon op 
God se bevel die altaar van Bal wat 
aan sy vader behoort het, af. Voor 
Israel van die Midianiete verlos kon 
word, moes hulle dus eers ontslae 
raak van die afgodediens wat die oor- 
saak was van hulle ellende. 


In hierdie tyd, die oestyd, het die 
Midianiete weer begin klaarmaak vir 
hulle strooptogte. Hulle trek deur die 
Jordaan en slaan laer op in die laagte 
van Jisreël. Vervul met die Gees van 
die Here maak Gideon 'n leër van 
twee-en-dertigduisend man bymekaar 
uit die stamme van Aser, Sebulon, 
Naftali en Manasse. Voor hy optrek, 
vra hy egter eers 'n teken van die 
Here. Hy sit `n wolvlies op die dors- 
vloer neer en vra as teken dat die 
wolvlies nat moct word van die dou, 
terwyl die grond droog moet bly. Die 
volgende more was dit ook so. Nog 
was Gideon nie heeltemal seker nie en 


[] Blaai om 

KATEGESE 


[] Van vorige bladsy 


hy vra 'n tweede teken: die vlies moet 
droog wees en die grond rondom nat 
van die dou. Ook hierdie teken het 
die Here gedoen. Nou was Gideon ge- 
reed om op te trek. Die Here wil egter 
hé dat hy net in die krag van die 
Here moet gaan. 'Twee-en-dertigdui- 
send man was te veel. Die Here be- 
veel Gideon nou om al die wat bang 
is te laat teruggaan en twee-en-twin- 
tigduisend draai om. Die tienduisend 
wat oorbly is egter nog te veel. Die 
Here bepaal self `n teken om aan te 
toon wie moet gaan. Gideon moet al 
die manne laat water drink uit die 
fontein Harod. Dié wat die water uit 
hulle hande oplek moet eenkant staan, 
en dié wat vooroor buig om te drink, 
anderkant. Net driehonderd van die 
manne het gelek, en met die drie- 
honderd moes Gideon teen die Mi- 
dianiete optrek. Gideon en sy manne 
Sou nie die oorwinning bewerkstellig 
nie, maar God self! Hy het alreeds 
begin deur by die Midianiete `n gevoel 
van vrees te laat ontstaan. Gideon 
kom dit agter toe hy in die nag met 
Sy dienaar Pura na die Midianiete se 
laer gaan. Hy hoor hoe een Midianiet 
vir `n ander vertel van 'n snaakse 
droom wat hy gehad het. Hy het ge- 
droom daar rol `n hard gebakte gars- 
brood in die laer van die Midianiete 
in en slaan een van die tente onder- 
stebo. Die ander Midianiet sê dit be- 
teken dat God al die Midianiete in die 
hand van Gideon gegee het. Toe Gi- 
deon dit hoor was hy seker dat die 
Midianiete verslaan sou word. Hy 
gaan terug na sy manne en verduide- 
lik die Here se plan aan sy driehon- 
derd manne: Elkeen kry `n ramshoring 
en 'n leë kruik met `n fakkel in. Hulle 
word toe in drie groepe van honderd 
man elke verdeel en op verskillende 
plekke rondom die Midianiete se laer 
geplaas. Toe Gideon die teken gee, 
het almal op die ramshorings geblaas, 
die kruike stukkend geslaan, die fak- 
kels hoog gehou en geskreeu: ,Die 
swaard van die Here en van Gideon!” 
Toe die Midianiete die lawaai en ge- 
skreeu hoor en die fakkels sien, het 
hulle groot geskrik en in verwarring 
geraak. In die donker het hulle rond- 
gehardloop, mekaar aangeval en pro- 
beer vlug. Dit was die werk van die 
Here. 


Toe die Midianiete in die rigting 
van die Jordaan vlug, het Gideon die 
manskappe van Naftali, Aser en Ma- 
nasse opgeroep. Hulle het die Mi- 
dianiete agtervolg en ook twee van 
hulle konings gevang en doodgemaak. 
Nou was daar weer vrede vir die volk 
van Israel. 


LEES! 


`n Oorsig van die Algemene Kerk- 
geskiedenis en die Geskiedenis van die 
Nederduitsch Hervormde Kerk van 
Afrika deur prof. dr. A. D. Pont. Uit- 
gegee deur H.A.U.M. Boekhandel, Pos- 
bus 460, Pretoria, en gedruk deur die 
Ned. Hervormde Weeshuispers. 

Dit is met groot waardering dat ek 
hier kan vermeld dat prof. Pont `n 
uitstekende werk gelewer het oor die 
algemene kerkgeskiedenis in kort en 
oor die geskiedenis van die Hervorm- 
de Kerk. Hy toon met hierdie publi- 
kasie dat hy `n groot kenner van die 
kerkgeskiedenis is. Hy het `n vlot 
styl, maklik verstaanbaar deur ieder- 
een. Hy stel sy saak duidelik sonder 
om aggressief te wees. 

Hierdie tweede gewysigde en ver- 
beterde uitgawe wil ek sterk aanbe- 
veel by ons kerkrade, katkiseermees- 
ters en katkisante en verder by almal 
wat in die kerkgeskiedenis belang 
stel. 


H.A.U.M. het gesorg vir 'n goeie en 
goedkoop uitgawe op glanspapier. 

Met die deurlees het ek op twee 
,foute” afgekom, die een dat die in- 
leiding vir so `n boek te styf, te ge- 
leerd en veels te lank is en die ander 
dat die hoofletters die professor parte 
speel. Dieselfde woorde word, soms 
self op dieselfde bladsy dan met 'n 
hoofletter en dan weer met 'n klein 
letter begin, byvoorbeeld Apostels en 
apostels, Kerk en kerk, Kruis en kruis. 
Daarby is hy in stryd met die Afri- 
kaanse taaleie lief vir hoofletters aan 
die begin van woorde soos Eeu, Nag- 
maal, Doop, Staat, Owerhede, Hemel, 
Wetsbetragting, Tempeldiens. 

'n Paar foto's van persone en doku 
mente verhoog die waarde van die uit- 
gawe. Baie jammer is dit dat nou juis 
So 'n belangrike historiese dokument 
as die eerste kollektelys vir die bou 
van 'n kerk op Potchefstroom nie op- 
geneem is nie. 

— Joh. Dreyer. 


“IN GESPREK MET SEKTES”, deur 
dr. A. C. Barnard. N.G. Kerk-Uitge- 
wers — prys R1.60. 


Hierdie boekie is nie bedoel as `n 
weerlegging van die sekteleerstellings 
nie, maar veel meer om die kerk op sy 
taak te wys ten opsigte van die sektes. 
Dit is 'n ernstige oproep tot die kerk, 
om nie die mense wat oorgegaan het 
tot die sektes maar links te laat lê 
nie. Hy toon duidelik aan dat die 
kerk `n taak teenoor hierdie mense 
het, dat hulle nog voorwerp van be- 
arbeiding is en dat die kerk daarom 
met hulle in gesprek moet tree aange- 
sien ons kerk dit al dikwels as sy 

LEES! 


OOrwoë mening uitgespreek het, dat 
ons 'n taak het teenoor die mense 
wat van die kerk af weggegaan het 
na die sektes. Daarom behoort elkeen 
hierdie boekie te lees. 

Nadat die skrywer eers aangetoon 
het hoe die kerk die vroeëre dwaal- 
leringe op die verskillende sinodes 
veroordeel het, toon hy verder aan 
hoe die nuwe dwaalleringe eintlik 
maar teruggevoer kan word, tot dié, 
wat reeds deur die kerk veroordeel is. 
Duidelik toon hy ook aan, hoedat die 
sektes dwaal en waarom en wat die 
oorsake is vir sektevorming. Die skry- 
wer eindig deur `n handleiding te gee 
vir gesprekke met die sektes. 

Hoewel daar dinge is waaroor `n 
mens kan verskil, wil ons tog die 
boekie by almal aanbeveel. 

— H. M. E. Dreyer. 


Een wat sterker is deur dr. Adrio 
Konig. 

Uitgegee deur N.G. Kerk-Boekhan- 
del, Posbus 245, Pretoria, prys R1.65. 

Die jong skrywer moet gelukgewens 
word met sy werkie. Dit skep die 
indruk dat hy een van ons opkomende 
jong Afrikaanse teoloë en skrywers is. 
Ons hoop dat hy sal volhou. Dit sou 
alleen maar jammer wees as hy die 
pen sou neerlê, te meer omdat ons 
Suid-Afrikaanse teologie arm is aan 
skrywers van deeglike werke. 


[7] Vervolg op bladsy 28 

Ds. J. $S. Marais van Laeveld/Dendron 
na Belfast/Roossenekal/Stofberg. 
Ds. $S. J. Swanepoel van Warmbad 
na Hartebeesfontein/Gerdau en 

Schweizer Reneke. 

Ds. N. H. Buitenweg van Wonderboom 
na Primrose-Oos. 

Ds. J. A. Smit van Mafeking na 
Krugersdorp-Wes en Brakpan-Har- 
monie. 

Ds. C. J. J. van Rensburg van Wit- 
bank na Empangeni. 

Ds. C. J. Viljoen van Pretoria-Tuine 
na Magaliesburg. 

Ds. W. C. M. de Beer van Koster na 
Pretoria-Suid. 

Dr. P. J. T. Koekemoer van Potchef- 
stroom-Noord na Florida. 

Ds. L. A. Nel van Volksrust na 
Standerton. 

Ds. S. J. Botha van Boksburg na 
Waterberg. 

Ds. H. M. J. Kramer, Hospitaalpredi- 
kant na Newlands. 

Ds. J. A. Jacobs van Brakpan na 
Randpoort. 

Ds. M. J. J. Redelinghuys van Piet 
Retief na Sasolburg-Suid. 

Ds. J. P. Snyman van Eendracht na 

Orkney. 


[] Blaai om 





DOODSBERIGTE 
Es 





IN MEMORIAM 


Dit het die almagtige God behaag om 
die siele van hierdie ons tans ge- 
storwe broeders en susters, tot Hom 
te neem. Hulle liggame is aan die 
aarde toevertrou in die vaste en se- 
kere hoop van die opstanding tot die 
ewige lewe deur ons Here Jesus 
Christus wat die vernederde liggaam 
aan Sv verheerlikte liggaam gelyk sal 
maak. 


In liefdevolle herinnering dink ons 
terug aan ons ontslape dierbares wat 
ons vooruitsegaan het en nou rus van 
hulle arbeid. Ons mis hulle, maar 
treur nie oor hulle soos die ander 
wat geen hoop het nie. Ons dank God 
vir wat hulle deur sy genade beteken 
het, 


HAASBROEK: Cor- 
nelius Frederik — 
Agt maande van 
droefheid en stille 
smart is alreeds 
verby. Ons dink te- 
rug aan die 25ste 
Mei 1971, toe van 
ons weggeneem is 
in die vroeë og- 
gendure, my dierbare eggenoot, ons 
vader en grootvader in die ouderdom 
van 79 jaar 1 maand. Ons gun hom 
die rus. Sy smart was groot. Ons sê 
soos die gesang-digter: ,Ruwe storme 
breek in woede.” 

— Bedroefde eggenoot, kinders en 
kleinkinders, Tan En Haasbroek, Jak- 
kalskraal, Pk. Dwaalboom, oor Rus- 
tenburg. 


RETIEF: Kobus — Dit het die almag- 
tige God behaag om van ons weg te 
neem ons enigste liefling seun, my eg- 
genoot en vader van twee kinders, op 
14 Oktober 1971, plotseling in 'n jeug- 
dige ouderdom van twee en twintig 
jaar. Sy plek is leeg, sy stem is stil, 
ons swyg, o Heer, dit is u wil. 

— Sy bedroefde ouers, eggenote, 
kinders en grootouers, Roelf Patu Re- 
tief, Linda en kinders, van Thrichardt. 


PRINSLOO: D. J. — In liefdevolle 
herinnering dink ons op 16 Desember 
weer aan ons geliefde ontslape egge- 
noot en vader, nou al 34 jaar heen 
gegaan. Vir ons is dit soos die dag 
van gister. 

—Verlangende eggenote en kinders, 
M. Prinsloo, Gemeente Eendracht. 


Blaai om 

AMPTELIKE BERIGTE 


'] Van vorige bladsy 


BEROEPBAAR: 5 
Na hulle toelating op 30 November 
1971 is die volgende proponente be- 
roepbaar gestel H. J. Bolsenbroek, F. 
J. Boshoff, B. J. Erasmus, J. P. Naudé, 
W. J. Slabbert, H. T. van Deventer, 
W. J. C. van Rensburg, G. J. van 
Staden, P. M. Venter en J. P. Verster. 


Proponent G. J. van Staden het sy 
wens uitgespreek om nie nou `n be- 
roep te ontvang nie, aangesien hy wil 
voortgaan met verdere studie. 


Van harte welkom aan die broeders. 
Mag God hulle seën om lank en vrug- 
baar in die mooi roeping te scaan. 
Hulle en familie word van harte geluk 
gewens. 


Persoonlike en ander berigte: 


Die Hervormer ontvang voortdu- 
rend berigte met die versoek dat dit 
in `n bepaalde uitgawe moet verskyn 
— veral doodberigte en ook adverten- 
sies. Aan die versoek word indien 
moontlik graag voldoen. Maar soms 
is die bepaalde uitgawe al gedruk as 
die versoek kom. Die berig moet die 
blad bereik minstens ses weke voor 
die verskyning van die blad aan die 
begin van elke maand. 





DOODSBERIGTE EN 
MEMORIAMS 


Van vorigs bladsy 


VAN STADEN: Nicolaas Johannes — 
Een jaar van stille verlange is vel- 
by. Maar onvergeetlik bly vir ons die 
aand van 11 Desember 1970 toe van 
ons weggeneem is ons geliefde enigste 
seun en broer in die ouderdom van 
31 jaar en 8 maande. Dit was skielik 
maar die soetste herinneringe bly oor. 


— Verlangende ouers, Dirk, Fran- 
Cina en suster Hettie, Ruthstraat 118, 
Florida. 


VAN ZYL: Johannes Augustinus — 
Dit het die Almagtige God behaag om 
van ons weg te neem, my dierbare 
lewensmaat en ons pappie en oupa die 
29ste September 1971, in die ouder- 
dom van 60 jaar. Ons dank die Here 
vir sy lewe, en die mooi herinneringe. 
Ons gun hom die rus, dit was Gods 
wil. 

— 'Treurende eggenote en kinders, 
J. M. van Zyl, Bovenste-oog, Pos 
Rysmierbult. 


LEES 
LEES! 
LEES! 


[1] Van Eladsy 26 


Eksegeties geniet die werkie goeie 
aandag. Behartenswaardige dinge kom 
daarin voor, byvoorbeeld dat Jesus se 
talle wonderwerke nie die natuurlike 
orde versteur nie, dat Jesus se weder- 
koms altyd naby was en is, dat ons 
wonders te veel vergeestelik. Hy sien 
siekte blykbaar net as Satanswerk. 


'n Mens hoef nie met alles in te 
stem nie, as jy die werkie baie sterk 
aanbeveel. Dit is leersaam en elke 
kerkganger kan daarvan profiteer. 


— Joh. Dreyer. 


Sewentien Perd- en Ruitermonu- 
mente in Suid-Afrika, onder redaksie 
van dr. J. J. van Tonder. Verkrygbaar 
by dr. Van 'Tonder, Beginstraat 5, 
Krugersdorp. Prys R1.50. 


Aan hierdie versamelwerkie het be- 
kende historici deelgeneem waardeur 
dié waarde verhoog is en die inhoud 
bevoordeedl] is. Die bekende oud-inspek- 
teur van skole, wat self veel belang- 
telling in ons geskiedenis het en diens 
in dié opsig gelewer het, het goed ge- 
doen om hierdie monumente aan die 
vergetelheid te ontruk. Stukkies kos- 
bare volksgeskiedenis is op dié wyse 
behou. 


Die werkie is verhoog in waarde 
deur die mooi foto's van die sewentien 
monumente. 

— Joh. Dreyer. 


En Nou, Die Lente? F. W. @uass. 
Prys R2.00. Afoet-Uitgewers (Edms.) 
Bpk., Johannesburg. 

Interessant is die beskrywing van 
die stryd van Afrikaner teenoor 
Afrikaner. Dit word baie goed deur 
die skrywer uitgebeeld. 

Die karakters in die boek is baie 
goed en duidelik uitgebeeld. U kan 
die boek gerus lees. 

— D. C. Naudé. 


Ek en die Cowboys. Susie McDermid. 
Prys: Onvermeld. Uitgewers: VoOoT- 
trekkerpers 1971. 

Reeds met haar eerste boek ,,Ek 
en die Yanks” het Susie baie sukses 
behaal. ,Ek en die Cowboys” is `n 
voortsetting van haar vorige boek. 

Hierin beskryf sy op prettige inte- 
ressante en boeiende wyse, van hulle 
lewe en ondervindinge in Colorado. 
`n Mens lees die boek met genot en 
belewe alle ondervindinge saam met 
die skryfster. Dit is werklik `n boek 
wat `n mens graag sal besit. 


— D. C. Naudé. 


Die Hervormer, Januarie 1972, bladsy 28 


WAT ANDER SÊ 
OOR 
HANDOPLEGGING 


,God het die mens nie geskape tot 
'n abstrakte, geestelike struktuur nie; 
die mens is geskape liggaamlikheid, 
besiel deur die lewensasem, wat God 
hom ingeblaas het. Hierdie mens is 
skuldig voor God, rondtastend, in die 
duister van hierdie lewe met al sy 
node. Aan hierdie mens word die 
heil verkondig, wat in Christus, die 
Gekruisigde en Opgestane, is. Hier- 
die mens word deur Christus geroep 
om `n werktuig te wees vir die ver- 
breiding van die heil. Hierdie mens 
was bedoel en nie maar een of ander 
hoër deel van sy gees nie; hierdie 
mens skuldig en magteloos, en nog- 
tans in Christus geheilig. Hierdie mens 
word by sy naam geroep; oor hom 
word seënende hande uitgestrek. Dit 
is onreine hande, wat die bevestigende 
ampsdraer oor hom. wat tot die amp 
geroep is, uitstrek, en tog is dit heilige 
hande, want dit geskied in die Naam 
van Christus. Die woorde wat sy mond 
spreek. is die woorde van Christus, en 
die hande, wat hy seënende uitbrei, is 
vir die geloof die hande van Chris- 
tus.” 


— Uit die ampsrapport van die Ne- 
derlands Hervormde Kerk. 


Handoplegeing en Kontinuiteit. 


,Die handoplegging druk ook die 
kontinuiteit, die opvolging uit, God 
laat sy heil verkondig van geslag tot 
geslag. Aan een geslag, wat kom, 
skenk Hy, wat Hy aan die vooraf- 
gaande gegee het. Die handoplegging 
is `n skakel tussen hulle wat reeds 
in die amp staan en hulle, wat daartoe 
geroep word. Die handoplegging is 
daar `n teken van hoe die Gees die 
opeenvolgende ampsdraers as instru- 
mente vir die verkondiging van die 
heil wil gebruik.” 

— Uit die ampsrapport van die Ne- 
derlands Hervormde Kerk. 





Die ruspunt van ons hart. Ons werk 
gee nooit rus nie. Rus gee alleen die 
volbragte werk van onse Heiland. Die 
ruspunt van ons hart is daarom die 
versoenende sterwe van Jesus. Nie 
wat ons moet doen nie, maar wat Hy 
gedoen het! Nie die heil wat ons moet 
verwerklik nie, maar wat in en deur 
Christus werklikheid geword is en 
deur die Heilige Gees in die verkon- 
diging aangebied en toegepas word, 
dit is die ruspunt van ons hart. 

— J. P. van Roon. 




















Pyn se Moses . .. 


OTTO se 


VYF-AKSIE 
SENUWEE PYNPOEIERS 
Prys: 17de en 47de 
Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkêêën vir 'n sekere 
doel. 

Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn. Jig. Rumatiek, Verkoue, Heupjig, 
Koorsagtigheid en enige ander pyn. 
OTTO'S verlig pyn binne enige oom- 
blikke. OTTO'S bring genesing aan en 
verban pyn. OTTO'S kalmeer en voed 
die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Collins se Pille 


PRYS: d5c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 
Nare hoofpyne, 
Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 
Geelgelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behan- 
deling stadig maar seker. Dr. Collins 
se Pille. — Neem een pil drie keer 
per na ete vir 3-4 dae. Dan een pil 
soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te 
drink dan met slapensteyd een of 
twee Dr. Collins se Pille. 


Onthou: Dr. Collins se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, 
Kinkhoes en enige bors aandoeninge 
Dié is seker die enigste Tiemie Stroor 
so bemark vir die gebruik van Baba: 
en 'Tiemie bevat die gesonde ont- 
smettingsmiddel naamlik ,,Thymol” 
wat kroepagtige borskwale dadelik 
verlig deur die slym vloeibaar te 
maak en verstopping in die lugpype te 
voorkom. Bestanddele word ook by 
die smaakvolle Stroop gevoeg om 
koors te breek, slym op te bring, hoes 
te bestry en hardlywigheid te voor- 
kom. Kindersiektes laat u skrik, maar 
met OTTO SE TIEMIE STROOP is u 
heel veilig, vernaam as kinders vals 
verkoues het met tande kry. 
Dié middel is uitstekend vir Babas en 
Kinders tot 8-10 ar en dit is -smaak: 
vol. 


Senuwees! 


DIE ALOMBEKENDE KLAGTE 
IN DIE MODERNE WÊRELD 


DIE ANTWOORD. 


DIE GEURIGE ROOI STROOP! 


OTTO SE SENUWEE EN 
VERSTERKMIDDEL 


Die algemene versterkmiddel vir lus- 

teloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Senuwees! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit die ruggraat 
sprei die hele senuweestelsel, elk be- 
doel vir 'n sekere deel van die lig- 
gaam. Word een of ander senuwee ge- 
stoor of ooreis, dan volg die bover- 
melde kwale, gekenmerk deur die 
kortgebondenheid. 


Die toevlug — Otto se Senuwee en 
Versterkmiddel. 
PRYS: 65e 


32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk .Oral 


dy 


verkrygbaar of direk van Apteker. 
F. FOURIE — POSBUS 762 — PIETERMARITZBURG. 

Ons is 'n gesin 
van spaarders. $ 
Ons spaar 

by die regte plek 
—Volkskas. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 


VOLKSKAS 








— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR! PRETORIA 


JJoafslag 


Reis wanneer dit goedkoper is. Beplan u reise om gedurende onderstaande 
datums `n aanvang te neem — en bespaar 25% op die treingeld! 





VERSTAIE/) 








(IC'xders onder 7 ry gratis trein en dié onder 16 teen halfprys.) 


DATUM: VAN ENIGE STASIE IN: NA ENIGE STASIE IN: 


15 JUNIE '72 — DIE REPUBLIEK DIE KAAPPROVINSIE 
26 JULIE '72 


19 SEPTEMBER '72 — DIE REPUBLIEK DIE REPUBLIEK EN 
4 OKTOBER '72 SUIDWES-AFRIKA 


10 NOVEMBER '72 — DIE KAAPPROVINSIE DIE REPUBLIEK EN 
9 DESEMBER '72 EN ORANJE-VRYSTAAT SUIDWES-AFRIKA 














Konsessicaargies is onaerworpe aan sekere voor- in konsessietye. Konsessies geld nie op die Bloutrein 
waardes—o.a. is hulle geldig vir een maand. Konses- nie. 

sies is net van toepassing op retoerreise. Die heenreis Sitplekke kan tot drie maande vooruit bespreek 
mag nie onderbreek word nie en moet `n aan- word. Skakel net die besprekingskantoor by u 


vang neen op die datum wat op die kaartjie ë naaste stasie of klop aan by enige aangestelde 





verskyn. 'Terugreise mag nie voor die sesde reisagent... of nog makliker, laat u naaste S.A. 
dag vanaf die aanvang van die heenreis begin Spoorwegreisburo al u reisreëlings, insluitende 
nie. Verminderde tariewe vir kinders geld ook hotelbesprekings, behartig. 








VZ71 /0B83/4/R2 

